
Dumnezeu este viața şi omul a fost 
făcut pentru viață. Noi credem că, în 
sine, căderea a fost o schimbare a gra- 
vitației omului. Chemat cu fața spre Dum- 
nezeu Cel Viu, omul gravitează spre 
Acesta, fața Domnului însemnând viață. 
Sfântul loan Scărarul, a cărui zi o prăz- 
nuim într-una dintre duminicile Postu- 
lui Mare, spune că „lumina divină este 
zâmbetul feței lui Dumnezeu şi în acest 
zâmbet al feței Lui a fost zidit Adam”. 
Zâmbetul revelează lumina, bucuria lu- 
minii lăuntrice şi, deci, în această lumi- 
nă a fost creat protopărintele nostru. 

Dumnezeiescul Maxim Mărturisito- 
rul înfăţişează creația în trei stadii: sta- 
diul întâi, al existenţei (când a chemat 
Dumnezeu lumea la existență); stadiul 
al doilea, al existenţei în bine, în har, în 
Botez dacă vreți; şi al treilea stadiu, în 
Inviere, în „înveşnicire” - cu alte cuvinte, 
după dumnezeieştii Părinți, al zilei a opta. 

Această zi, a opta, o preamăreşte Bi- 
serica în cuvântul pascal, în imnul pascal: 


„Această aleasă şi sfântă zi”, unde aici e 
tradus ca ziua cea dintâi a săptămânii, 
dar textul original o numeşte „zi una”, 
deci unică a săptămânii, „împărăteasă 
şi doamnă, praznic al praznicelor şi săr- 
bătoare a sărbătorilor, în care binecu- 
vântăm pe Hristos în veci”. Zi una, zi 
unică, aşa cum a fost numită şi de Sfân- 
tul Vasile cel Mare: „ziua întâi a crea- 
ției, zi una”, adică nu una dintre mai 
multe, ci unică. Altfel spus, Ziua Învierii 
este o nouă creaţie - ziua a opta. 
Cuvântul „Paşte” provine din evre- 
iescul „pascha” sau grecescul „pasha” 
şi înseamnă trecere. Mircea Eliade subli- 
niază trecerea de la un mod dea fi la un 
altul, iar omilia pascală, cu alte cuvinte 
predica, pe care Biserica a rânduit-o ca 
înțelegere a tainei Paştelui, spune că 
„Paşte” provine din cuvântul care în 
vechiul grai evreiesc înseamnă „trecere”. 
Fiindcă aceasta este ziua în care Dum- 
nezeu a adus la început lumea dintru 
neființă întru ființă, şi iarăşi a smuls 
poporul israelitean din mâna faraonu- 
lui şi l-a trecut prin Marea Roşie, şi tot 
în această zi - să ascultăm aici cu uimire! 


- S-a pogorât Dumnezeu din ceruri şi S-a 
sălăşluit în trupul Fecioarei. 

Aşa înțelegem taina aceasta a trecerii, 
a unui suiş continuu şi - cum dumne- 
zeieştii Părinţi, din inspirație dumneze- 
iască, au tâlcuit - acesta este drumul 
creaturii, al făpturii: de jos în sus față 
de calea Dumnezeirii, care este de sus 
în jos. 

Sfântul Grigorie Palama spune atât 
de luminos, revelator: „fire mai presus 
de fire, Dumnezeu nu are a sui la slavă 
mai înaltă”. Deci slava Lui se descoperă 
prin coborâre, prin smerenie, iar slava 
omului se dezvăluie prin suiş. 

Părintele Stăniloae a subliniat adânc 
lucrul acesta - repet: de suiş al făpturii -, 
pentru că Origen, după filozofi, după 
Platon îndeosebi, înfățişa sufletele din 
lumea esenţelor divine, coborârea su- 
fletelor în trupuri, ca pe un fel de pe- 
deapsă a lor. Cu alte cuvinte: drumul în 
jos. Origen a greşit. Revenim, iarăşi, la 
această idee şi aceasta este calea: cea a 
existenței făpturii într-un continuu suiş. 
Aţi văzut cum înfățişa Sfântul Maxim 
Mărturisitorul viața omului: de la exis- 
tență la existenţa în har, în bine, în lumină, 

până la înveşnicirea ei, prin Înviere, ca 
înveşnicire a făpturii. Aici - şi vă rog să 
fiți cu luare-aminte la aceste taine! - se 
dezvăluie şi se precizează deosebirea 
radicală între Dumnezeu-eternitate şi 
faptură, creație (creaţie în ansamblul ei, 
dar culminând cu omul). 

Deci Dumnezeu este veşnicia, aşa cum 
dumnezeiescul Pavel spune: „Cel ce lo- 
cuieşte întru lumina neapropiată, sin- 
gurul care are nemurirea şi locuieşte 
întru lumina neapropiată”. Acestea le 
scrie lui Timotei, iar în Epistola către 
Evrei, de asemenea: „Melchisedec... Ar- 
hiereul cel veşnic, cel fără început al zi- 
lelor şi fără sfârşit al vieții”. 

Creaţia începe cu acea zi una, deci 
Dumnezeu nu are un început al zilelor. 
lar Sfântul Vasile cel Mare îl preamă- 
reşte pe Dumnezeu într-o rugăciune re- 
levatoare, spunând: „nici începând, nici 
încetând”. Contemplând, atunci, reali- 
tatea lui Dumnezeu, ne punem întreba- 
rea: pentru conştiinţa umană trebuie să 
existe o realitate eternă? La această în- 
trebare răspunde uşor cel mai simplu 
dintre oameni. Orice suflet smerit ar putea 
răspunde: trebuie să existe o realitate 


eternă. De ce ? Simplu de tot! Neantul 
nu produce. Nimicul nu produce. Cineva 
spunea: „Nu mai spuneți neant, părinte, 
că asta este pentru oameni mari, învă- 
țați! Spuneți pentru oamenii simpli”. Dar 
realitatea există cu adevărat, există din 
veci. În acelaşi timp, această realitate 
veşnică nu sunt eu. Şi azi vine mărturia 
ştiinţei, că Universul însuşi e condițio- 
nat de aceste două categorii, care sunt 
numite existenţiale: timpul şi spațiul. 
Personal, voind să mă definesc pe 
mine, aşa am înțeles. lată făptura aceasta 
a mea: născută într-un anumit timp, cu 
dimensiunile mele, deci condiționată de 
timp şi spațiu. Dar mai e ceva în fiecare 
dintre noi, ceva care nu este supus tim- 
pului şi spaţiului, care e dincolo de noi, 
şi anume sensul - de unde vin, încotro 
merg, pentru ce trăiesc. Şi după cum 
definesc şi filozofii, Dumnezeu este sensul 
lumii, iar omul, lumea, e graiul lui Dum- 
nezeu, limbajul lui Dumnezeu. Şi dacă 
Dumnezeu este numai da, „toate făgă- 
duinţele sunt da”, cum Sfântul Apostol 
Pavel scrie corintenilor, şi Sfântul Evan- 
ghelist loan, în Apocalipsă, îl numeşte 
pe Mântuitorul „Cel ce este Amin”, adică 


„aşa să fie”, pe româneşte. Martorul 
zidirii lui Dumnezeu şi acest „Amin”, 
EI rosteşte în primul act al creaţiei, zi- 
când „Să fie lumină!”, să fie Paşte! Şi 
fiecare zi a creației apare prin acestă 
poruncă: „Să fie!”. Şi aşa aduce la exis- 
tenţă toate: de la cele ce n-au fost, la 
cele ce sunt, de la neființă la ființă. 
Vom tâlcui şi această mare taină şi 
puterea creatoare, extraordinară, uimi- 
toare, a acestui cuvânt revelat: creatio ex 
nihilo - creație din nimic. Deci făptura 
există, dar mai pe urmă, prin acest cu- 
vânt al lui Dumnezeu: „Să fie!”, fiecare 
treaptă a creaţiei e înrădăcinată în acest 
„Să fie!” dumnezeiesc. Şi dacă Dumne- 
zeu este numai da, căci a zis Mântuito- 
rul: „Cuvântul vostru să fie ce este da, 
da, şi ce este nu, nu!”, făptura nu poate 
să fie şi „nu“? De unde vine acest „nu” 
al făpturii? Pentru că în el se înrădăci- 
nează însuşi misterul răului. Părinții aşa 
au explicat răul: ca pe o negare a bine- 
lui, ca pe acest „nu”. Dar dacă, în mod 
obişnuit, unii Părinți mai din Apus au 
explicat sau au definit, dacă vreți, răul 
ca negare a binelui înrădăcinat în liber- 
tate, în libertatea făpturii, tot Sfântul 

Maxim Mărtirisitorul spune: „existența 
e mai bătrână decât făptura; existența 
dumnezeiască e veşnică, făptura e în timp 
şi, fiind de la neființă la ființă, de la „nu” 
la „da”, în acest „nu”, în aceasta trecere 
de la „nu” la „da”, se dezvăluie o taină 
a făpturii, care să poată spune „nu” chiar 
lui Dumnezeu. Dar eu, rădăcina mea, 
existența mea e un „da” al lui Dumnezeu. 

Demonul însă l-a înfluențat pe om să 
spună „nu” chiar lui Dumnezeu, pentru 
că demonul a vrut să-l aducă din nou 
pe om de la ființă la neființă, aşa cum 
tâlcuieşte Sfântul Atanasie cel Mare, dar 
eu trebuie să ştiu că exist prin acest „da” 
al lui Dumnezeu şi trebuie să-l spun lui 
Dumnezeu „da” întotdeauna, şi a-i spune 
„da”, a împlini voia lui Dumnezeu, în- 
seamnă a mă afla în lumina adevărului 
dumnezeiesc. 

Dacă m-ar întreba cineva: „Ce înţe- 
legi dumneata prin a te afla în adevăr?”, 
i-aş răspunde că a fi în adevăr înseamnă 
„cred şi mărturisesc”, înseamnă a mă 
afla totdeauna, prin gândul meu, cuvân- 
tul meu şi fapta mea, în lumina sensu- 
lui creator şi de viață făcător. Această 
definire - de a te afla în adevăr - răspunde 

deplin condiției noastre umane: să fii pu- 
rurea, repet, în lumina sensului creator 
şi binefăcător. 

Pe de o parte, Scriptura, adâncul re- 
velat al Scripturii, dar şi ştiinţa, mărtu- 
risesc astăzi că fiecare existență umană 
este o noutate, e o unicitate. Fiecare suflet 
omenesc! Unul dintre savanții secolului 
XX, Georges Ecles, trăitor între 1903-1996, 
a scris o carte-testament, aş zice al lui, 
din 1989: „Evoluţia creierului şi crearea 
conştiinţei”, unde dă mărturia aceasta, 
conform căreia problemele legate de auto- 
conştiinţă şi de unicitatea eului au fost 
neglijate de filozofie poate din cauza 
mediului materialist şi behaviorist - psi- 
hologia aceea a comportamentului şi a 
influenţei mediului - şi adaugă: „Mă 
voi dedica acestei teme, cea mai adâncă, 
a condiţiei umane, şi anume a unicității 
fiecărui suflet omenesc”. Unicitatea su- 
fletului omenesc - „a tous jamais”- nu 
este opera evoluției, a stiinței, ci, zice el: 
„Eu sunt convins că fiecare suflet ome- 
nesc, în unicitatea lui, este o operă su- 
pranaturală, o operă divină, adică aşa 
cum mărturisim noi, oamenii credinței. 
În întâlnirea celor două mesaje - patern 

şi matern; mama şi tata - intervine, în 
taina iubirii, suflarea divină, ca în Ziua 
cea dintâi a creației, şi atunci apare o 
ființă nouă, o noutate. 

Sunt trei mărturii în Scriptură, în- 
deosebi, despre această taină. Prima e cea 
a creației din nimic, după cum s-a spus, 
a creaţiei ex nihilo. Dumnezeu, din li- 
bertate absolută, nedepinzând de o ma- 
terie eternă, cum credea Platon (la care 
Demiurgul apare doar ca un fel de tâm- 
plar care foloseşte materialul şi face mo- 
bila), ci în libertate absolută, creează to- 
tul dintru început, dar şi cu fiecare su- 
flet nou apărut în lume, după cum spune 
Mântuitorul: „Tatăl Meu până acum lu- 
crează şi Eu lucrez”. Temeiul acesta, pur 
revelat, adică numai revelaţie - observați 
că nu filozofia l-a conceput - al creaţiei 
libere apare ca noutate şi unicitate. Măr- 
turia se află în câteva locuri din Biblie: 
în Cartea a doua Macabei, capitolul VII, 
versetul 28, în care mama fiilor Macabei, 
care se jertfeau pentru păzirea Legii, a 
credinţei lor, spune ultimului copil, care 
se îndoise pentru o clipă: „Fiule, priveşte 
la cer şi la pământ, la toate câte sunt, pe 
care Dumnezeu dintru neființă le-a adus 

la ființă” şi când Sfântul Apostol Pavel 
scrie romanilor: „de la cele ce nu există 
le-a adus pe acestea existând”. 

Noi mereu pomenim la Sfânta Litur- 
ghie şi la Sfânta Taină a Botezului cu- 
vintele: „Cel ce ai adus pe toate de la 
neființă la ființă”. Cum se confirmă, cum 
se adevereşte acest fapt al creației din 
nimic, al noutăţii fiecărei lucrări divine, 
cum sufletul fiecăruia dintre noi, că fie- 
care dintre noi - şi asta nu mai poate tă- 
gădui nimeni - este o noutate, este o 
noutate confirmată, adeverită, ceva care 
n-a mai existat înainte! Şi acest savant 
neurofiziolog confirmă: „aceasta nu este 
o operă a evoluției, a ştiinţei, ci este o 
noutate absolută”. 

Îndeosebi tinerilor mă adresez în clipa 
aceasta, spunându-le: „Tu eşti o noutate, 
tu ai ceva de spus al tău, unic, tu tre- 
buie să-ți cunoşti, tinere, acest dar unic, 
mărturisit de dumnezeiasca revelaţie şi 
de ştiinţă, de adevărul ştiințific!”. Şi în 
această taină unică, a creației din nimic, 
se înscrie întreaga operă de devenire 
umană. Cu fiecare generație, cu fiecare 
suflet, creaţia se înnoieşte, parcă înviază, 
şi aici stă misterul actului creator al 

omului, numai al omului, pentru că ce- 
lelalte regnuri se repetă. Dar numai în 
om Dumnezeu creează mereu ceva nou 
şi se înnoieşte omul creator în credința, 
în mărturisirea crezului religios - înde- 
osebi religios, creştin şi ortodox. 

Deci atât în contemplarea religioasă, 
în sfințenie, se săvârşeşte acest suiş, acest 
act de înnoire, de creaţie din nou, cât şi 
în ştiinţă, în artă (aici stă misterul creaţiei 
artistice!). Fie în cuvânt, fie în cântec, 
fie în imagine, fie în icoană, dacă auto- 
rul nu aduce ceva nou, dacă e o repe- 
tiție, nu poate fi vorba de o creaţie pro- 
priu-zisă, ci, aşa cum fiecare persoană 
umană este nerepetabilă şi unică, aşa 
doar acea operă merită să primească 
titlul de creație, care este ceva nerepe- 
tabil, ceva unic cu adevărat şi nou. 

În acest mister al creației a apărut 
întâi Ziua de lumină, când a zis Dum- 
nezeu: „Să fie lumină!”. Apoi au apărut 
regnurile creației, dar observați că, atunci 
când se ajunge la om, acesta e creat în 
seara Zilei a şasea. Să nu omitem faptul 
că Zilele Creaţiei nu încep cu dimineața, 
ci încep cu seara: „Şi a fost seară, şi a 
fost dimineaţă: Zi una”; altfel spus: 

mersul de la întuneric la lumină, de la 
neființă la ființă, de la Cruce la Înviere, 
după cum şi sărbătoarea, slujba religi- 
oasă a celor şapte laude începe cu Cea- 
sul al nouălea şi Vecernia, apoi, după 
aceea, către miezul nopții, cu Miezo- 
noptica, Utrenia, culminând spre dimi- 
neață cu Sfânta Liturghie, care are în 
inima ei Taina Împărăției. Aşa şi începe 
Sfânta Liturghie: „Binecuvântată este 
Împărăția Tatălui şi a Fiului şi a Sfân- 
tului Duh, acum şi pururea şi în vecii 
vecilor!”. Deci omul, în Liturghie, a intrat 
în Împărăţie, a intrat în cea de-a opta zi 
a Împărăției, a Învierii, şi acest suiş al 
Zilelor Creaţiei apare întotdeauna ca o 
zi pascală. 

Omul a fost ispitit, iar căderea lui s-a 
produs din ispită demonică, şi de aceea 
el se poate salva, pentru că nu de la el a 
pornit păcatul, ci a fost ispitit. S-a pro- 
dus o mutație gravă prin cădere: în loc 
de gravitația spre fața lui Dumnezeu, 
omul gravitează către el însuşi, ori gra- 
vitația către tine însuți este gravitația 
către ce e creat, către ce e supus timpu- 
lui şi spațiului; căci noi am distins la în- 
ceput - şi aici, iarăşi, o observaţie de 

adâncime - între eternitatea dumnezeirii, 
necreată, şi făptura care e creată, condi- 
ționată, supusă timpului şi spaţiului. 
Aici e tâlcul morţii, iubiților! Moartea 
este legată de starea de creaţie. 

Sfântul Atanasie cel Mare spune: 
„Creat fiind, în timp ai început. Dacă ai 
început, ai şi sfârşit”, şi, atunci, pentru 
om, actul creator are o distincție a lui. 
Cele două momente ale creației apar, 
potrivit planului dumnezeiesc celui de 
dinaintea veacurilor, după cum spune 
Scriptura: „Să facem om după chipul şi 
asemănarea Noastră”. Aceasta este dis- 
tincția umană, adică omul a fost creat 
după chipul lui Dumnezeu şi acest chip, 
după care am fost creaţi, este chipul din 
veci al Fiului lui Dumnezeu. Să nu uităm 
aceasta! 

Aşa tâlcuiesc dumnezeieştii Părinți, 
ca, de exemplu, Sfântul Vasile cel Mare, 
care se întreaba: „Cui a zis Dumnezeu: 
«Să facem om după chipul şi asemăna- 
rea Noastră?». Cui altuia dacă nu pro- 
priului Fiu şi chip, Cel care a spus: «Eu 
şi Tatăl Meu una suntem», Cel care-i 
«strălucirea slavei Sale, chipul ipostasului 

Său»?”. Reţinem, atunci, ideea aceasta 
de mare însemnătate: chipul lui Dum- 
nezeu, al Fiului lui Dumnezeu, Cel care 
la plinirea vremii S-a întrupat de la Du- 
hul Sfânt şi din Fecioara Maria, Dum- 
nezeu şi om, dintru început este întipă- 
rit în toată umanitatea, pretutindeni, de 
la un capăt la altul al Planetei. Fiecare 
om poartă chipul Fiului lui Dumnezeu, 
iar creştinul îl poartă înnoit în Hristos 
prin Botez, prin toate Tainele Sfinte şi 
prin Crucea şi Învierea Lui. 

Dar faptul este de o însemnătate ne- 
grăită, aceea că acest chip al Fiului lui 
Dumnezeu este în fiecare om din umani- 
tate. De aceea spune Mântuitorul cândva: 
„Şi mai am şi alte oi, care nu-s din stau- 
lul acesta. Şi pe acelea se cade a le aduce 
şi acelea vor auzi glasul Meu şi va fi, în 
final, o turmă şi un păstor”. Deci chipul 
Fiului lui Dumnezeu este pretutindeni 
în umanitate, de aceea dialogul inter- 
religios îşi are rostul lui în ziua de astăzi 
şi în viitor, totodată. 

Revenind la omul creat după chipul 
lui Dumnezeu şi la momentul creator, 
actul creator, când, „luând Dumnezeu 
țărână din pământ, l-a făcut pe om şi 

apoi a suflat asupra lui suflare de viață 
şi s-a făcut Adam cu suflet viu” - reți- 
neți, cu suflet viu (nu cum este în unele 
traduceri: „ființă vie”, căci ființa este 
vie, dar sufletul poate să fie şi mort) - 
ne punem întrebările: „De unde suflare 
de viață? De unde a răsărit? De unde a 
fost revărsată în om? Din pământ? Din 
cele create?”. Nicidecum. Ţărâna pămân- 
tului era din cele create din nimic, su- 
flarea de viață însă din dumnezeire, din 
eternitatea lui Dumnezeu. E o taină atât 
de luminoasă a Ortodoxiei! Harul dum- 
nezeiesc - cu alte cuvinte, energiile ne- 
create ale lui Dumnezeu - se împărtă- 
şeşte făpturii. Despre aceste energii ne- 
create, ştim din tratatele de dogmatică, 
din tomuri teologice dezbătute la mari 
Congrese, dar noi trebuie să le aducem 
în viul vieții. Să înțelegem ce înseamnă 
harul dumnezeiesc necreat. Aţi observat: 
țărâna era din pământ, din care prove- 
nea biologicul, dar harul e de la Dum- 
nezeu; harul, pe care noi l-am contem- 
plat în Duminica a doua din Post, când 
l-am pomenit, l-am cinstit pe Sfântul 
Grigorie Palama, teologul luminii ne- 
create. 

Dumnezeu a suflat suflare de viață 
în trupul omului, zidit de mâna Sa, căci 
„mâinile 'Tale m-au făcut şi m-au zidit”, 
cum spune Psalmistul, iar mâinile Ta- 
tălui ştim că sunt Fiul şi Duhul Sfânt, 
după cum ne-a tâlcuit nouă Sfântul Irineu. 
Ori această suflare de viață în om i-a 
dat şi-i dă nemurirea. Aici este taina ne- 
muririi sufletului omenesc, a sufletului 
înțeles nu în sens platonic, ca esență 
existentă din veci, ci al unei realități 
create şi, aşa cum evocam la început, a 
unei realități noi şi unice. Dumnezeieştii 
Părinţi, dintre care Sfântul Grigorie Pa- 
lama îndeosebi, ne învață că Dumne- 
zeu a creat deodată sufletul omului prin 
suflarea de viață şi, creându-l, i-a îm- 
părtăşit harul din veşnicia Lui, dar a 
creat sufletul ca un vas al harului, ca un 
vas care să poarte în el realitatea veşnică, 
nemuritoare, a harului dumnezeiesc. Deci 
purtăm în noi, de la origine, această re- 
alitate dumnezeiască: harul veşnic. 

Sunt două lumi în făptura umană: e 
zidirea aceasta creată, ca celelalte făp- 
turi, dar şi deosebită totodată în dis- 
tincție, şi în unitate cu întreaga creație 
(chiar şi cu aerul pe care-l respir, şi cu 

pâinea pe care o mănânc, şi cu apa pe 
care o beau mă aflu în unitate, dar am 
distincția, unicitatea mea prin harul dum- 
nezeiesc necreat) şi acest har, care este 
deodată şi distinct, pentru că îşi are ră- 
dăcina în veşnicia dumnezeiască, e, 
totodată, şi unit cu noi. Făptura umană 
nu o putem concepe decât susținută de 
harul dumnezeiesc: „însă conştientizat 
şi ierarhizat în tot mai multă plinătate”, 
cum zice o rugăciune din cadrul cano- 
nului pentru Sfânta Împărtăşanie, că 
„îndepărtându-mă de patimi să dobân- 
desc adăugirea harului Tău”. Deci harul 
se adaugă neîncetat. lată cum citim din 
Evanghelia după loan, pe care-o vom 
auzi acum, la Paşte: „Din plinătatea Lui 
noi toți am luat şi luăm har peste har”. 
Deci harul lui Dumnezeu este pretutin- 
deni; el susține creația, dar ierarhic, la 
fiecare treaptă a creaţiei, până la om, în 
care Dumnezeu, zidind vasul sufletul 
omenesc, a suflat în el harul dumneze- 
iesc, lumina cea nemuritoare, lumina 
pascală. 

Sufletul omului este tron al harului 
- aşa este numit de Sfinţii Părinţi -, iar 
harul este ochiul lui Dumnezeu în sufletul 

nostru. De aceea zic Părinţii: „tribuna- 
lul lui Dumnezeu este în sufletul tău”. 
Glasul conştiinţei atunci când te vezi 
vinovat, este, de fapt, glasul lui Dum- 
nezeu în tine, numai să ştii să-l auzi. 
Când Sfinţii Părinţi erau întrebaţi, în 
întâlnirile lor cu credincioşii, de către 
cineva aflat la o răspântie a vieții lui, la 
un greu, la un necaz, aceştia îi răspun- 
deau exact ceea ce omului respectiv îi 
trebuia. „De unde, părinte, mi-ai dat 
acest cuvânt?”, spunea cel în cauză. „Întâi 
m-am gândit la Dumnezeu, m-am rugat, 
şi primul gând pe care mi l-a dat Dum- 
nezeu ți l-am împărtăşit, şi acela era 
gândul şi cuvântul adevărului”. Aceasta 
dovedeşte, repet, că harul lui Dumne- 
zeu e prezent în noi. Noi nu suntem 
atenţi la el, aşa cum n-a fost atent Adam. 
Când acesta s-a ascuns printre pomii 
grădinii, atunci nu Dumnezeu s-a ascuns 
de el, ci Adam, ca şi noi, s-a ascuns de 
Dumnezeu. Dumnezeu ne strigă, El ne 
cheamă: „Adame, unde eşti?”. Atunci 
înțelegem, din harul dumnezeiesc, care 
ni s-a insuflat şi care este veşnic, ce s-a 
petrecut prin păcat. 

Ţărâna din care a fost făcut omul era 
luată din ce este muritor, din ce e creat, 
harul lui Dumnezeu însă din ce e necreat. 
Ce a auzit Adam după căderea în păcat? 
„Pământ eşti şi în pământ te vei în- 
toarce”. Şi ce s-a întors în pământ? S-a 
întors ceea ce era creat, ceea ce era adus 
de la neființă la ființă. Şi a rămas ceea 
ce era necreat - harul lui Dumnezeu - şi 
vasul creat, sufletul creat, dar menit să 
poarte harul, lumina Dumnezeirii în el. 
Omul, adică, este capabil de infinit, ca- 
pabil de dumnezeire, având în sine do- 
rul acesta, dumnezeiescul dor, de a birui 
mai ales moartea. Căci păcatul a adus 
moartea şi a adus-o atât de simplu! 

Când Dumnezeu l-a aşezat pe om în 
grădina Raiului, l-a lăsat pe acesta să o 
lucreze, să o păzească la fel ca un păs- 
tor, ca un preot, dacă vreți, al creaţiei. 
Într-adevăr, Dumnezeu i-a poruncit lui 
Adam: „poţi să guşti din toți pomii 
grădinii”, după cum scrie în Scriptură, 
la Cartea Facerii, capitolul II. „Ce a vrut 
să spună prin aceasta?”, întreabă Sfântul 
loan Damaschin. Aceasta a vrut să spună 
Dumnezeu: „Suie-te prin toate făpturile 
la Mine şi din toate făpturile gustă un 

singur fruct: pe Mine, viața cea adevă- 
rată!”, deci ca dintr-o Împărtăşanie. Cre- 
aia a fost dată omului ca o Euharistie, 
ca o Împărtăşanie, să guste din toate 
făpturile şi, atunci, el să fie un preot al 
creației, un păstor al creaţiei. 

Dar i-a zis: „Din pomul cunoştinței 
binelui şi răului să nu mănânci, căci în 
ziua în care vei mânca din el, vei muri 
negreşit!”. A murit Adam în ziua în care 
a greşit? A murit? Vedeţi că şi aici se 
tâlcuieşte atât de adânc înţelesul celor 
două lumi din Adam: lumea trupească, 
din țărâna pământului, şi lumea sufle- 
tească! Sufleteşte, atunci a început moar- 
tea şi nu numai atunci. Să fim cu multă 
luare-aminte! E o temă capitală şi aceasta. 
Atunci a început moartea şi moartea 
adevărată aceasta este: în suflet, nu în 
trup. 

Dacă Adam ar fi rămas în această 
comuniune față către față cu Dumne- 
zeu, atunci ar fi dobândit nemurirea prin 
harul dumnezeiesc transfigurator în el. 
Vedeţi, când zicem noi în Sfânta Evan- 
ghelie: „La început era Cuvântul, şi Cu- 
vântul era la Dumnezeu şi Dumnezeu 
era Cuvântul”, acest „era dintru început 

la Dumnezeu” în limba grecească se tra- 
duce „cu fața către Dumnezeu”. Deci 
Cuvântul, Fiul lui Dumnezeu, e cu fața 
spre Dumnezeu. Aşa a fost făcut şi Adam: 
să fie cu fața spre Dumnezeu; el a fost 
creat chiar după chipul Fiului lui Dum- 
nezeu şi în clipa în care, la ispita demo- 
nului, el şi-a întors fața de la Dumne- 
zeu către sine, către strălucirea eului 
său, şi, după aceea, din iubire de sine, 
iubire de trup şi iubire de lume, el s-a 
despărțit de Dumnezeul Cel Viu, a intrat 
moartea în el prin gustarea fructului din 
pomul cunoştinței binelui şi răului. 

De reținut este faptul că nu cunoş- 
tința a oprit-o Dumnezeu - să nu gre- 
şească cineva! -, pentru că sunt multe 
idei ici-colo, susținute uneori chiar de 
teologi. Păi, ar mai fi fost progres sau 
ştiinţă dacă ar fi fost aşa? Nu ştiinţa, nu 
cunoştinţa a oprit-o Dumnezeu. Cunoş- 
tința este un dar al lui Dumnezeu, un 
dar al Duhului Sfânt. Proorocul Isaia 
numeşte întâi darurile Duhului Sfânt, 
în capitolul XI, 1-3: „Şi va odihni peste 
el duhul înțelepciunii, duhul înțelegerii, 
duhul sfatului, duhul tăriei, al puterii, 
duhul cunoştinței, duhul dreptei credinţe, 

duhul temerii de Dumnezeu” - deci cu- 
noştința este un dar al lui Dumnezeu, 
un dar al Duhului Sfânt, iubiţilor! lar 
Mântuitorul spune: „Aceasta este viața 
veşnică: să Te cunoască pe Tine, singu- 
rul, adevăratul Dumnezeu, şi pe lisus 
Hristos, pe Care L-ai trimis” (In. 17, 3). 
Nu cunoştinţa a oprit-o Dumnezeu, 
ci ruptura, dacă vreți, schizofrenia! Aici 
este originea „schizofreniei”: în ruptura 
dintre bine şi rău, adică să guste cu- 
noştința în Scriptură, care înseamnă cu- 
noaştere, unire. Insă Dumnezeu a rân- 
duit omului să fie unit cu Dumnezeu, să 
stea cu fața spre Dumnezeu. Prin păcat 
însă s-a schimbat în om sensul gravita- 
ției lui, ajungând să graviteze către el, 
către lume, către ce e muritor, către ce e 
creat. Creaţia - repet şi subliniez acest 
lucru - este supusă timpului, compunerii 
şi descompunerii. Aşa înțelegem că cele- 
lalte făpturi şi regnul vegetal sunt su- 
puse morții, deoarece aceasta este firea lor. 
Subliniez aceasta pentru că unele teorii 
apusene altfel au interpretat moartea. 
Distincția radicală între Dumnezeu 
şi făptură este cea între necreat şi creat, 

deoarece tot ce este creat e supus tim- 
pului şi spațiului. Omul însă a primit 
din harul dumnezeiesc al veşniciei şi, 
nerămânând credincios harului, harul, 
totuşi, nu s-a pierdut, căci „Dumnezeu 
nu-şi ia înapoi nici harul, nici chema- 
rea”, după cum spune Sfântul Apostol 
Pavel la Romani 11, 29, dar trupul a 
căzut în moarte, căci trupul era adus 
din țărâna pământului, adică din ceea 
ce este supus timpului şi morții. Şi în 
această condiţie revine harul, care este 
singura punte a mea între mine şi Dum- 
nezeu, este inelul de logodnă între mine 
şi Dumnezeu. În ziua în care Adam a 
greşit, a început moartea, moartea su- 
fletească şi - repet, pentru a înțelege 
deplin - în suflet începe moartea, şi 
aceasta este adevărata moarte! Cea tru- 
pească, dacă vreți, e firească, de aceea 
se şi spune că e firească şi faptul aceasta 
este de o însemnătate capitală. Pentru 
că, iubiților, credința noastră şi teologia 
noastră trebuie să adâncească mai mult 
cele două teme capitale: tema morții şi 
tema Învierii, tema pascală. 

Tema morții trebuie adusă de la cea 
trupească - aceea care nu este esențială, 

aceea care e firească, după păcat - la cea 
sufletească. Altfel spus: să conştienti- 
zăm moartea. Cea trupească n-o poți 
conştientiza, dar cea sufletească o poți. 
Acesta este un fapt capital în viața du- 
hovnicească, în credinţă. lar Învierea să 
fie adusă din veacul de apoi, de la 
Sfârşitul Lumii, când vor învia trupu- 
rile şi creația întreagă va intra în înveş- 
nicire, cum spunea Sfântul Maxim. Să o 
aducem aici, acum, în ziua de astăzi, 
după cum tâlcuim după Sfânta Scriptură. 
Deci întâi se cuvine să abordăm tema 
aceasta, a morţii sufleteşti, care este ca- 
pitală şi care este învinsă pentru Înviere, 
prin Taina Crucii, prin jertfă. 

Esenţa întregii noastre credinţe, căci 
iată, întâi este mărturisirea Sfintei Treimi: 
Tatăl, Fiul şi Sfântul Duh, e mărturia 
iubirii, căci Dumnezeu este iubire, pentru 
că este Treime. De aceea Dumnezeu este 
iubire. Dacă noi am contempla pe Dum- 
nezeu ca pe un singuratic, ca pe un so- 
litar metafizic, ca pe o monadă, atunci 
un însingurat, din veşnicie însingurat, 
de unde să ştie ce este iubirea, că a iubi 
înseamnă a trăi viața celuilalt! Şi, atunci, 
fiind din veşnicie un însingurat, nici în 

creație n-ar putea exista iubire. De aceea, 
acele religii care mărturisesc un fel de 
monoteism de acesta însingurat, solitar, 
n-au taina iubirii. Acolo apar teroris- 
mele şi celelalte, despre care nu e ne- 
voie să spunem mai multe. 

Repet: Dumnezeu este Treime şi, 
pentru că este Treime, este iubire, după 
cum a zis cineva, că unul nu se poate 
iubi decât pe el însuşi, în doi, iubirea 
pereche, n-ai ieşit încă din egoism, însă 
numai în trei este iubirea infinită. De 
aceea numărul trei este numărul înfini- 
tului. Că şi unul şi celălalt îşi revarsă 
iubirea în al treilea. Deci deodată Sfânta 
Treime este mărturia, şi Sfânta Cruce 
este mărturia Treimii, mărturia iubirii 
Treimii, Care a trimis pe Fiul să Se 
jertfească, să ne descopere în Cruce iu- 
birea dumnezeiască: „Căci aşa a iubit 
Dumnezeu lumea, că pe Fiul Său, Cel 
Unul Născut, L-a dat, ca tot cel ce crede 
să nu piară, ci să aibă viață veşnică”. 
Deci Crucea este deodată semnul Treimii, 
semnul iubirii dumnezeieşti din eterni- 
tate, semnul iubirii întrupate. 

Două sensuri, îndeosebi, are Crucea. 
Întâi este sensul acesta, al iubirii, şi al 

iubirii din veşnicie, după cum citim în 
Apocalipsa lui loan, autor şi al Evan- 
gheliei care-i poartă numele, la capito- 
lul XIII, versetul 8, unde se spune: „Şi 
se vor închina Fiarei apocaliptice toți 
locuitorii Pământului, ale căror nume nu 
sunt înscrise în cartea Mielului junghiat 
de la întemeierea lumii”. „Mielul jun- 
ghiat de la întemeierea lumii” - aşa să 
citiți, că în unele traduceri se spune gre- 
şit „ale căror nume nu sunt trecute de 
la întemeierea lumii în Cartea vieţii 
Mielului junghiat”. Altfel spus, predes- 
tinație, că la începutul lumii au fost 
predestinați: unul la bine şi unul la rău. 
Doamne, păzeşte! E greşeală! Textul co- 
rect, original, acesta este: „Mielul jun- 
ghiat de la întemeierea lumii”. Deci 
pentru întemeierea lumii înjunghiat sau, 
altfel spus, întemeierea lumii stă în jertfă, 
stă în iubire. 

Lumea este creată din iubire dum- 
nezeiască, din voinţă, putere, şi orice 
act creator e din iubire. Creaţia e din 
iubire, din jertfă. Jertfa stă la temelia 
creației, la temelia oricărui act creator, 
şi mai ales la temelia actului creator uman. 
Însă nu numai la baza actului creator 

uman, şi la cel al artistului, al omului 
de ştiinţă, ci la temelia actului creator al 
ființei mele, al existenței mele! Dacă 
existența mea şi existența oricărei ființe 
este o noutate, să trăim cu tărie această 
taină! 

La temelia oricărei ființe, când se pune 
plămada ei, să fie trăit acest act, căci un 
act creator de iubire divină este. Dacă 
Dumnezeu binecuvântează cu noutate 
această nouă ființă, cum să am eu con- 
ştiinţa, ca şi om, când ştiu că e o inter- 
venţie divină în orice făptură umană, că 
mă fac părtaş Dumnezeirii atunci, şi cum 
să nu trăiesc acest act? Nu ca pe un act 
de poftă, de pasiune, de necesitate fi- 
ziologică! Doamne, acestea țin de cele 
din afară, nu de adâncul ființei umane! 
Să-l trăiesc cu adevărat ca pe un act de 
jerttă, în care fiecare să aibă conştiinţa 
că dă ce are mai scump, mai sfânt în el, 
pentru că stă la temelia unei ființe care 
poate să devină un sfânt, un savant, un 
geniu sau să devină, dimpotrivă, un 
tiran, un dictator, un criminal. Aşa au 
trăit Sfinţii şi măcar noi, creştinii orto- 
docşi, pretutindeni să iradiem această 

conştiinţă, că e act sfânt, mai sfânt decât 
o operă, căci dacă omul creează opera, 
opera cea mai adâncă este o noutate. 

În suflet începe moartea şi tot în suflet 
trebuie să înceapă şi Învierea, iar Cru- 
cea este legată de Înviere. Cel dintâi 
aspect al Crucii este acela de iubire, de 
iubire creatoare, iar al doilea aspect al 
Crucii, după păcat, este cel de biruire a 
morții. Primul aspect are, aşadar, o 
semnificație adâncă. Prima dimensiune 
a jertfei, a Mielului junghiat de la înte- 
meierea lumii, pentru întemeierea lumii, 
este iubirea. 

Crucea este expresia supremă a iubirii. 
Jertfa este expresie a iubirii, dar totodată 
Crucea, adică jertfa, se face şi cu pu- 
terea biruirii morții, adică a ceea ce m-a 
omorât. Păcatul a produs moartea. Dum- 
nezeu n-a produs moartea pentru om, 
nu se bucură de pieirea lui. Şi dacă 
moartea a început în suflet, prin des- 
părțirea mea de Dumnezeul cel Viu, 
atunci de aceea Părintele Ceresc a trimis 
pe Fiul Său în lume, „ca tot cel ce crede 
în El să nu piară, ci să aibă viață veş- 

nică”. Şi ne-a adus Hristos, odată cu 

mărturia iubirii supreme, şi puterea bi- 
ruirii morții, şi puterea şi începutul celei 
de-a opta zi, a zilei pascale. 

Al doilea aspect al Crucii este moar- 
tea morții. În rugăciunea care se ros- 
teşte la Sfântul Maslu auzim: „Doamne, 
armă asupra diavolului Crucea ta ai 
dat-o nouă, că se cutremură, nesuferind 
a căuta spre puterea ei, că morții ai 
sculat şi moartea ai surpat; pentru aceea 
ne închinăm cinstitei Crucii Tale şi În- 
vierii”. În ziua Duminicii Crucii aşa ne-am 
rugat şi am mărturisit: „Crucii Tale ne 
închinăm, Hristoase, şi Sfântă Învierea 
Ta o lăudăm şi o mărim”, iar în Evan- 
ghelie ne aduce aminte cuvintele Dom- 
nului: „Cel ce vrea să vină după Mine, 
să-şi ia Crucea, să se lepede de sine şi 
să-Mi urmeze Mie”. Lepădare de sine - 
rețineți! Acest cuvânt, „să se lepede de 
sine”, este rostit numai de Mântuitorul. 
În toată literatura veche, în toată 
filozofia, în tot ce s-a scris până la 
Hristos n-a rostit nimeni acest cuvânt: 
„Să se lepede de sine”, care este numai 
al Mântuitorului. Şi ce înseamnă lepă- 
dare de sine? Lepădarea de sine înseam- 
nă lepădarea de eul meu introvertit, de 

egocentrismul meu, de ceea ce m-a o- 
morât pe mine, pentru că eu, schimbând 
direcția de la fața lui Dumnezeu către 
mine, am săvârşit păcătul, pentru că, 
după cum zic Părinţii, „prin păcat nu 
cazi din braţele lui Dumnezeu, dar te 
îngropi în tine însuți ca într-un mor- 
mânt”. Pentru că, despărțit de Dumne- 
zeul cel Viu, tu eşti creatură şi sufletul 
rămâne nemuritor, dar într-o agonie mu- 
ribundă continuă - dacă vreţi -, în „în- 
tunericul cel mai din afară”. 

Se spune că şi marea tragedie a de- 
monului de aici vine, că nu poate muri. 
De altfel ştim că atâţia ar vrea să scape, 
sărmanii - ferească Dumnezeu de sinu- 
cidere! -, de răspundere, dar nu scapi 
niciodată. Doamna Ross, acea vestită 
doctoriță elveţiană, care a readus din 
moartea clinică mii şi mii de subiecți, a 
dezvăluit acest fapt, că în cazul oricărei 
tentative de sinucidere, acel moment este 
reiterat la înfinit. 

Şi mă întreba cineva despre un caz, 
care parcă s-a petrecut de curând la noi 
sau nu ştiu unde, în care un bărbat şi-a 
ucis iubita. „Aveam gânduri de sinuci- 
dere, dar n-am făcut-o”, spunea el. De 

ce? „Ştiam că păcatul sinuciderii nu se 
mai iartă, dar acesta se iartă - al uciderii”. 
Este înspăimântător. Cineva m-a întrebat: 
„De ce nu se iartă, părinte?”. E simplu 
răspunsul. Nu mai este timp să te po- 
căieşti. Ai murit neîmpăcăt - acesta-i răs- 
punsul cel mai simplu. 

Dar să revenim la tema noastră: taina 
Crucii, Cruce care are puterea de a omori 
ceea ce mă omoară. Ori lepădarea de 
sine înseamnă să mă lepăd de ceea ce 
am dus eu, făptura mea, la moarte, că 
eu, zidit după chipul lui Dumnezeu, şi 
cu harul nemuririi, întorcându-mă spre 
mine însumi, m-am despărțit de Dum- 
nezeul cel Viu, deci de viață, şi acum 
trebuie să mă lepăd de aceasta şi să mă 
lepăd de starea mea de creatură, ca să 
răspund lui Dumnezeu, Care mă do- 
reşte după chipul Lui, în dialog cu El, 
în înveşnicirea mea. Deci asta înseamnă 
lepădarea de ceea ce mă ucide - să-mi 
iau crucea, după cum spun Dumne- 
zeieştii Apostoli. Sfântul Pavel ne învaţă: 
„EI S-a făcut păcat pentru noi”, iar Sfân- 
tul Petru spune: „a răstignit în Trupul 
Său păcatul nostru”, iar Pavel spune 

iarăşi: „Cei ce sunt ai lui Hristos şi-au 
răstignit trupul cu patimile şi cu poftele”. 

Deci Crucea înseamnă răstignirea a 
ceea ce mă ucide pe mine, iar această 
răstignire, omorâre a morții, înseamnă 
să aducem taina morții din trup în duh, 
în conştiinţă. Aceasta trebuie să o facem 
noi, conştienţi. Aici este toată taina lu- 
crării Bisericii: în lucrările ei, în rugă- 
ciune, în cuvântul lui Dumnezeu, în 
Sfintele Taine, în sfintele virtuți. Întreaga 
lucrare a Bisericii aici se concentrează: 
în a răstigni în mine ceea ce mă ucide. 
Şi conştient trebuie să trăiesc aceasta, 
pentru că moartea fizică nu rezolvă 
nimic în această privință, pentru că este 
doar o simplă stare. 

La slujba pe care o facem la înmor- 
mântare avem acea rugăciune, de o mare 
frumusețe şi adâncime, de la Sfinții Pă- 
rinți: „Doamne, Dumnezeul nostru, Cel 
ce cu înțelepciunea Ia cea negrăită ai 
zidit pe om din țărână, dar l-ai impodo- 
bit pe el cu chip şi frumuseţe, aşa cum 
se cuvenea slavei Împărăției Tale, vrând 
să-l aduci după chipul şi asemănarea 
Ta! Dar omul, deşi a fost împodobit cu 
chipul Tău divin, nu l-a păzit, ci a încălcat 

porunca învăţăturii Tale. Dar pentru ca 
răutatea sa să nu rămână nemuritoare, 
din iubire de oameni ai poruncit ca 
amestecul acesta, negrăita legătură dintre 
trup şi suflet, să se taie, să se desfacă, 
Dmnezeule al Părinților noştri, prin 
vrerea Ta cea dumnezeiască, aşa încât 
sufletul să meargă acolo, de unde şi 
ființă şi-a luat, până la Învierea cea de 
obşte, ca trupul să se întoarcă întru cele 
din care a fost alcătuit, adică în pământ”. 
Deci Dumnezeu a îngăduit moartea - 
potrivit acestei rugăciuni - pentru ca rău- 
tatea să nu rămână nemuritoare. Deci 
pentru ca în moarte să moară răul. 

În moartea fizică, trupească, moare 
răul? Hotărât că nu. Dovada e că, dacă 
ar muri răul în moartea trupească, n-ar 
mai fi iadul, n-ar mai exista iadul. Şi, 
atunci, nu moartea fizică rezolvă pro- 
blema morții morții, desființării răului, 
ci moartea conştientă. Moartea a înce- 
put în suflet şi, de aceea, eu în suflet 
trebuie să o birui, să o răstignesc. Tre- 
buie să fiu conştient că păcatul, că des- 
părțirea de Dumnezeu, că necredința 
m-a ucis şi mă ucide. Şi, atunci, eu tre- 
buie să ucid ceea ce mă ucide. Vedeţi ce 

adânc e cuvântul aici, în troparul pascal: 
„Hristos a înviat din morți, cu moartea 
pe moarte călcând” - deci cu moartea 
Mântuitorul a călcat moartea, prin moar- 
tea Lui a biruit moartea şi, atunci, după 
chipul lui Hristos, şi eu trebuie să omor 
moartea conştient. Nu e chiar atât de 
greu! Nu e înspăimântător! 

Problema este adâncă, foarte adâncă, 
dar nu cu neputinţă de dezlegat. Sim- 
plu: întoarcerea mea la Dumnezeu, cu 
fața la Dumnezeu, cu fața către Dumne- 
zeul cel Viu, trebuie să o fac omorând 
ceea ce m-a omorât. Acesta este un fel 
de înțelegere a păcatului în această rea- 
litate tragică a lui. 

Că prin orice păcat - fie, bunăoară, 
al îmbuibării pântecelui, al desfrâului, 
al iubirii de argințţi, al mâniei, al invi- 
diei, al leneviei, al slavei deşarte sau al 
mâniei, ori cele şapte păcate capitale, 
ori păcatele împotriva Duhului Sfânt, al 
necredinţei, al deznădejdii, al neiubirii, 
sau păcatul strigător la cer al uciderii, 
în care „glasul sângelui fratelui tău strigă 
din pământ” - privirea omului e de la 
Dumnezeu la lumea aceasta a morții şi 
a celor muritoare. 

Eu, în toate actele mele, trebuie să-mi 
schimb privirea de la lume, de la ceea 
ce este trecător, de la ce e muritor, la 
Dumnezeu, ca prin toate actele Sale mân- 
tuitoare - prin Sfintele Taine (Botez, Mi- 
rungere, Euharistie şi toate celelalte), 
prin rugăciune, prin citirea cuvântului 
dumnezeiesc, prin sfintele virtuţi - eu 
să simt pe Dumnezeu, după cum spune 
Sfântul Apostol Pavel: „Ori de mâncaţi, 
ori de beți, toate cu Dumnezeu să le 
faceți, căci întors cu fața către Hristos ai 
ieşit din lumea morții!”. Să am conştiinţa 
că eu sunt în fața lui Dumnezeu şi să- 
vârşesc toate la El. Rugăciunea este o 
comunicare cu El. O, Doamne, ce mare 
taină-i rugăciunea! 

Dacă Adam vorbea cu Dumnezeu 
în răcoarea Raiului, cel mai mare dar 
care ne-a rămas nouă de la cădere îl 
simțim că este rugăciunea. Sfântul loan 
Gură de Aur spune: „e mâna prin care 
primim toate darurile”, şi ne-a rămas 
acest dar, şi poți să împlineşti acest dar 
oriunde te vei afla. De multe ori, când 
ceri audienţă la cineva, omul poate să 
te primească sau nu, poți să stai zile sau 
săptămâni aşteptând, dar Dumnezeu te 

primeşte în fiecare clipă, oriunde te-ai 
afla. Ai audienţă la EI, să stai de vorbă 
cu EI! 

Să nu începi ziua fără „Tatăl nostru”, 
să n-o sfârşeşti fără rugăciune, şi, în 
timpul zilei, din când în când, să-ți aduci 
aminte de Dumnezeu, rugându-te: 
„Doamne, lisuse Hristoase, Fiul lui Dum- 
nezeu, miluieşte-mă!”. Să comunici cu 
EI în conştiinţa aceasta, că te împărtă- 
şeşti din viața Lui şi că, întors cu fața 
către Hristos, tu atunci ai ieşit din lu- 
mea morții. Aceasta înseamnă, în mod 
esențial, a ieşi din lumea morții, în măr- 
turia aceasta a lui Dumnezeu şi în îm- 
părtăşirea aceasta de lumina divină. 

Aici, iubiților, vă voi mai spune 
iarăşi un gând care-mi stă la inimă (de 
la Sfinţii Părinţi, nu de la mine). Sfântul 
Grigorie Palama spune că sunt trei lu- 
mini la care e chemat omul să participe: 
e lumina fizică (lumina materială, dacă 
vreţi), care vine de la Soare şi această 
lumină o percepi cu simţurile şi cu ochii. 
Cu această lumină ne privim unii pe 
alții, fețele celorlalți, ne mişcăm unii 
printre alții, etc. A doua lumină este cea 
a cunoştinței, lumina minţii, prin care 

noi cunoaştem rațiunile lucrurilor, sen- 
surile lor, darurile lor. 

Am mers cândva la o mănăstire de 
pe lângă Tecuci şi le vorbeam maicilor, 
după Duminica Sfântului Grigorie Pa- 
lama, aşa cum le tâlcuieşti unor femei, 
unor fete simple, curate la suflet, despre 
acestă lumină a minţii. Şi le spuneam: 
„Maicilor, sunteţi maestre în cunoaşte- 
rea acelor plante şi buruieni de leac. Ştiţi 
fiecare buruiană de leac: fie sunătoarea, 
fie muşeţelul, fie coada şoricelului şi al- 
tele, şi faceți aceste ceaiuri dătătoare de 
sănătate. Insă cu ce putere, cu ce dar le 
ştiţi aceastea? Cu ce le vedeți, le pipăiți? 
Cu ochii aceştia? Nu. Şi cu ochii aceştia, 
nici vorbă. Însă folosiți acest dar al minții, 
pe care, de bună seamă, îl întrebuin- 
țează şi marii învățați, care ştiu să ci- 
tească şi în stele, ştiu să citească în făp- 
turi, până la electroni, protoni, fotoni, 
etc. şi vin cu teorii ştiinţifice de mare 
însemnătate. Aceasta este cunoaşterea şi 
lumina minţii, pe care fiecare o avem în 
noi”. 

Acestea sunt primele două lumini: 
lumina firească, percepută cu ochii, şi 

lumina minţii, care caută să cunoască 
rațiunile lucrurilor. În fiecare făptură 
creată este un sens, un rost, un dar dum- 
nezeiesc. Aceste două lumini sunt create, 
din lumea creată, şi la aceste două lu- 
mini au acces toți oamenii (numai bol- 
navii mintali - ferească Dumnezeu! - nu 
au). 

Mai este însă, pe lângă aceste două 
lumini, o altă lumină, care a fost împăr- 
tăşită lui Adam. Este lumina aceea care, 
prin Sfintele Taine, o primesc creştinii, 
o primesc credincioşii: lumina necreată, 
cum o numim la Paşte, „cea fără de ani”, 
„lumina cea pururea fiitoare”. Această 
lumină, iubiţilor, nu e din ce e creat, nu 
e din lumea aceasta, ci este din lumea 
dumnezeiască. Această lumină nu o per- 
cep nici cu ochii şi nici cu rațiunea, cu 
argumente raționale, ci o percep cu darul 
lui Dumnezeu. 

Mi-aduc aminte - şi am mai spus-o 
şi altă dată - că eram cândva la Taina 
Cununiei şi, pregătind paharul, potirul 
pe care-l dăm mirilor să guste, împre- 
ună cu o bucăţică de pâine, de cozonac 
sau pişcot binecuvântate, pe când bine- 

cuvântam paharul, atunci, cum se obiş- 
nuieşte în ziua de astăzi, cineva, cu o 
cameră de filmat, s-a apropiat să prindă 
el binecuvântarea, să prindă harul, după 
cum odată, de această dată în Sfântul 
Altar, când mă rugam şi am invocat 
harul, zicând: „Doamne, trimite Duhul 
Tău cel Sfânt peste noi şi peste aceste 
daruri, ce sunt puse înainte, şi fă, adică, 
pâinea aceasta cinstit Trupul Hristosu- 
lui Tău, iar ce este în potirul acesta 
cinstit Sângele Hristosului Tău, prefă- 
cându-le cu Duhul Tău cel Sfânt”, de 
asemenea, un cameraman, şi el, sărma- 
nul, venea să prindă harul. Atunci noi 
am răspuns: „Frate, frate! Pentru cele 
două lumini ai aparatele din lumea 
aceasta. Pentru că sunt lumini create, ai 
drept aparat din lumea aceasta ochii şi 
ai argumente raționale - aparate, repet, 
create. Aparatul dumitale, cu care vrei 
să prinzi aici, nu poate să prindă veşnicia. 
Nu e din veşnicie, frate, ci este din lu- 
mea aceasta”. Dar el a răspuns: „Bine, 
dar atunci, există vreun aparat care să 
perceapă, să sesizeze ce se întâmplă 
aici?”. „Da, există, frate! Există! Ce a spus 

Dumnezeu? «Fiule, dă-Mi inima ta, în 
care Eu am suflat harul Meu dumne- 
zeiesc şi am făcut vasul acesta, al inimii 
tale, purtător de har dumnezeiesc, ca să 
simtă harul dumnezeiesc»”. 

Şi simte harul dumnezeiesc? Mân- 
tuitorul a zis: „Fericiţi cei curați cu inima, 
căci aceia vor vedea pe Dumnezeu”. 
Inima curată, inima purificată are darul 
acesta, de a-L vedea pe Dumnezeu, de 
a vedea lumina dumnezeiască. Aşa spun 
Sfinții Părinţi: a treia lumină, a treia 
treaptă la care este chemat omul să par- 
ticipe: lumina pascală, lumina Învierii, 
dar care se dă ca o arvună încă de aici, 
iubiților! Acea lumină dumnezeiască 
alt aparat este chemat să o simtă, să o 
recunoască, să participe. 

Când ne împărtăşim, noi zicem: 
„Cinei Tale celei de Taină, astăzi, Fiule 
al lui Dumnezeu, părtaş mă primeşte!” 
Dacă ţi-e inima curată simți că participi 
la Dumnezeire. Însă aici suntem odată 
cu harul credinţei, căci credința este un 
har. Spune dumnezeiescul Pavel: „prin 
har sunteți mântuițţi, prin credinţă. Şi 
aceasta nu este de la voi, ci este darul 
lui Dumnezeu”. Şi Sfinții Părinţi, prin 

vocea lui Calist Patriarhul, spun: „Cre- 
dința este ca o rază a luminii divine, 
nădejdea se face ca un şuvoi, iar iubirea 
devine izvor de lumină divină”. 

Să nu fim niciodată nemângâiaţi, în- 
tristați, complexați de unele zise ale unor - 
nu toți - oameni de ştiinţă, care pe noi, 
credincioşii, ne fac niţel mai înapoiați. 
În vremea comunismului spuneau chiar 
că suntem subdezvoltați mintal sau nu 
mai ştiu cum. Să nu fim nemângâiați, 
iubiților, pentru că noi avem acces la 
această lumină a veşniciei, dacă avem 
inimile deschise, la care cel necredin- 
cios, sărmanul, nu are acces, pentru că 
necredința nu-l lasă s-o perceapă. 

Şi ce valoare are această lumină a 
veşniciei? Lumina aceasta biruie moar- 
tea, iar fără ea rămâi în întuneric. Aceasta 
trebuie să o ştie orice om. Fără lumina 
veşniciei petreci în întuneric, „în latura 
şi-n umbra morții”, trebuie s-o spun cu 
tot curajul. Când bietul Laplace îi arăta 
lui Napoleon întregul sistem solar, l-a 
întrebat Napoleon: „Dar unde-i Dum- 
nezeu?” „Dumnezeu? Nu avem nevoie 
de această ipoteză!”. „Bietul Laplace 
parcă i-aş fi spus eu, dacă l-aş fi întâlnit 

pe vremea aceea. „Omule, instrumen- 
tele dumitale au măsurat atâtea stele, 
însă n-ai avut ca instrument deschis ini- 
ma, ca să mergi la cealaltă lumină dum- 
nezeiască! Sărmanul de dumitale! Dacă 
dumneata ai fi văzut şi în astre, aşa cum 
a văzut David cerul şi slava lui Dumne- 
zeu, unde „pacea mâinilor Lui vesteşte 
tăria”, n-ai mai fi zis că n-ai nevoie de 
Domnul”. Zicea vestitul Albert Einstein: 
„O, Doamne, de am fi avut noi inima 
Psalmistului şi mintea lui Kepler - care 
era credincios - ca să Te contemplăm pe 
Tine!” 
lubiților, atunci sunteți deplini, când 
participaţi la toate cele trei lumini: şi la 
lumina ochilor, şi la lumina minţii, dar 
şi la lumina necreată, dumnezeiască. Şi 
când te deschizi, bunăoară, prin lumina 
minții şi preamăreşti, ca Psalmistul, ce- 
rurile şi toată creaţia, toată făptura îţi 
vorbeşte despre Dumnezeu. 
Aşa-numitele argumente raționale pri- 
vind existența lui Dumnezeu mai de- 
grabă ar trebui să le numim mărturii, în 
special cel al cauzei, cosmologic numit, 
conform căruia făpturile îți vorbesc de 

o cauză şi Dumnezeu e cauza, îți vor- 
besc de un sens, de un scop, şi Dumnezeu 
e scopul, îți vorbesc de măreția lui Dum- 
nezeu, şi aşa mai departe. 

Însă vedeţi, făpturile singure, din lu- 
mea creată, fără lumina necreată, n-au 
avut atâta putere ca pe oamenii învățați 
să-i facă credincioşi, că lumea-i creată. 
De aceea, cum spune Părintele Stăni- 
loae foarte frumos, „aşa cum Legea Ve- 
chiului Testament a fost un pedagog 
către Hristos, la fel creația a primit în 
sine prezenţa Creatorului, care e tot un 
fel de pedagogie către Hristos”. Deci 
toată creația este un pedagog către Hris- 
tos, către Dumnezeu, către Creator, dar 
simţirea Creatorului o ai numai prin 
această lumină divină, pe care tu o do- 
bândeşti, dacă ai răstignit în tine ceea ce 
te-a omorât. Simpla moarte trupească, 
care apare firească pentru orice făptură, 
nu desființează răul, iar răul, pentru 
noi, este tocmai moartea. Şi ea nu poate 
fi biruită decât prin omorârea morții, 
prin desființarea păcatului, aşa cum 
Hristos, pe Cruce, a răstignit păcatul, şi 
eu, prin luarea Crucii, prin credinţă, 


47 


nădejde şi dragoste, prin cuvântul dum- 
nezeiesc, prin Spovedanie şi Împărtă- 
şanie, prin toate acestea răstignesc, omor 
ce m-a omorât şi, conştient, viu, dobân- 
desc lumina divină din arvuna Învierii. 
Aceasta înseamnă Ortodoxia deschisă 
zilei a opta, adică Zilei Învierii. 

lubiților, sunt două locuri în Evan- 
ghelie de o mare însemnătate în ceea ce 
priveşte tema noastră. Aşa precum orice 
sărbătoare este pregătită printr-un Ajun, 
şi aşa cum Vecernia pregăteşte omul 
pentru a doua zi, tot aşa şi taina zilei a 
opta, taina Învierii, adică ziua care nu 
mai are apus. 

Când Mântuitorul mergea spre leru- 
salim, spre taina Crucii şi Învierii Lui, şi 
le spunea ucenicilor: „lată, ne suim în 
Ierusalim şi Fiul Omului va fi dat în 
mâinile păgânilor - care Îl vor batjocori, 
scuipa, lovi, judeca, osândi, răstigni, 
omorî -, dar a treia zi va învia”, u- 
cenicii intră în panică, precum ştiţi. Sfân- 
tul Petru spune: „Doamne, ce se întâm- 
plă? De unde sunt gândurile acestea?”. 
Mântuitorul însă îi răspunde: „Mergi 
înapoia mea, satano!”. Cuvânt greu! Satan 
înseamnă vrăjmaş, care se opune, care e 

vrăjmaş lucrării dumnezeieşti. Şi, atunci, 
în panica aceasta, ce-a făcut Mântuito- 
rul? Întâi le-a spus ucenicilor (să nu 
uitam acest cuvânt!): „Sunt unii dintre 
voi care nu vor gusta moartea, până ce 
nu vor vedea Împărăţia lui Dumnezeu 
venind întru putere”. Ce semnificație avea 
acest „nu vor gusta moartea”? Apostolii 
s-au înspăimântat tocmai de cuvântul 
„moarte”, pe care l-a rostit Mântuitorul. 
Ei vedeau în Mântuitorul un Mesia în 
chip lumesc, politic, pământesc, care a 
venit să scuture jugul roman şi să reîn- 
temeieze Împărăţia lui David într-un 
mod omenesc. Dar Mântuitorul desco- 
peră aici Taina Mesiei, adică a biruirii 
morții. „Nu vor gusta moartea până nu 
vor vedea Împărăţia lui Dumnezeu”. E 
mare cuvântul şi de aceea trebuie să-l 
explicăm mai în amănunt. 

Înaintea morții, să vezi Împărăția lui 
Dumnezeu venind întru putere - acesta 
este elementul capital, când spune „sunt 
unii dintre voi care nu vor gusta moar- 
tea, până ce nu vor vedea Împărăția lui 
Dumnezeu”! Deci să vezi Împărăţia lui 
Dumnezeu! Să o vezi, să o trăieşti, să o 
cunoşti înainte de moarte! 

Mai este încă un loc în Scriptură în 
care această făgăduință ne este dată, şi 
anume la Dreptul Simeon, cel care par- 
ticipase la traducerea Sfintei Scripturi a 
Vechiului Testament în greceşte şi care, 
la locul din Isaia, capitolul VII, versetul 
14, unde se spune: „lată, Fecioara va 
lua în pântece şi va naşte Fiu şi va 
chema numele Lui Emanuel”, bătrânul 
Simeon s-a îndoit. Cum Fecioara să 
nască? Şi a şters acel cuvânt, dar dimi- 
neața a găsit, din nou, îndreptat „fe- 
cioara”, deşi el scrisese „tânăra”. Din nou 
a şters şi a pus „tânăra“, şi aşa trei zile 
la rând, iar de fiecare dată în timpul 
nopții se întâmpla la fel, până când, 
într-un final, a primit făgăduinţa. 

Acest Simeon este cel care, după 
Naşterea Domnului, la 40 de zile, când 
lisus Hristos a fost adus la Templu de 
Maica Sa, după rânduiala veche şi până 
în ziua de azi păstrată, L-a întâmpinat 
acolo pe Mântuitorul. Şi spune Evan- 
ghelia că acest bărbat primise făgădu- 
ința că nu va vedea moartea, până ce 
nu-L va vedea pe Hristosul Domnului. 
În două locuri este dat acest cuvânt de 
adâncă însemnătate. Cine nu se teme de 

moarte? Dar fiecare este hărăzit, făgăduit 
de Dumnezeu să nu vadă moartea tru- 
pească până ce nu va primi semnul bi- 
ruirii ei, semnul pascal, semnul Împă- 
răției lui Dumnezeu în el. Şi care a fost, 
repet, legătura cu moartea? A fost Schim- 
barea la Faţă atunci, când Mântuitorul 
i-a luat pe cei trei: Petru, lacob şi loan, 
şi S-a suit pe munte, S-a schimbat la 
față şi strălucea fața Lui ca soarele, iar 
veşmintele li erau albe ca lumina. lar 
lângă EI stăteau Ilie şi Moise, acesta din 
urmă fiind cel care se învrednicise de 
strălucirea feței sale cu lumină divină, 
când a coborât din munte cu Tablele 
Legii, iar Ilie, cel care a fost luat, răpit 
într-un car de foc la cer, într-un car de 
lumină. Deci mărturii, tot la fel, ale lu- 
minii divine, înainte de moarte, ale veş- 
niciei! Când ai lumina veşniciei, înainte 
de moartea trupească, aceasta din urmă 
nu mai are nicio însemnătate. 

M-a întrebat cineva cum puteau 
martirii să înfrunte moartea. Şi am răs- 
puns hotărât, că orice martir, fiecare 
dintre ei, a primit această făgăduinţă a 
luminii divine, a luminii eternității şi, 
atunci, în ei, moartea era biruită. 

De aceea vă aduceţi aminte că Moise 
şi Ilie vorbeau cu Mântuitorul despre 
ceea ce avea să se petreacă atunci în le- 
rusalim, adică, mai exact: Crucea şi 
moartea. Deci Mântuitorul a trăit spiri- 
tual momentul de la lerusalim - Crucea 
şi moartea - şi a descoperit ucenicilor 
Învierea în Schimbarea la Faţă. S-a auzit 
glasul Părintelui ceresc: „Acesta este 
Fiul Meu cel iubit, pe Acesta să-L ascul- 
tați!”. Deci în Hristos este toată taina 
omului, taină şi a Crucii, a omorârii morții 
şi a Învierii, totodată; e taina pascală. În 
aceasta adevărul creştin şi cel ortodox, 
îndeosebi, este adevărul suprem, ade- 
vărul absolut față de orice religie, față 
de orice crez. Atât de adânc era mo- 
mentul şi de revelator, încât Petru a zis 
că în acel moment şi glasul Părintelui 
ceresc a auzit, momentul în care făptura 
lor se transfigurase. Se transfigurase, 
iubiților! Şi trupul lor, deci, participa la 
lumina divină. Participau şi cu trupul, 
şi cu sufletul, şi cu toată ființa, în Schim- 
barea la Faţă, încât Petru a spus: „Doam- 
ne, bine este nouă aici!”. Voia să înveş- 

nicească această clipă, pentru că lumina 
pe care o primise era lumina din veşnicie! 

Cineva tâlcuia spusele lui Petru, zi- 
când că, de fapt, Petru ar fi vrut să spună: 
„Doamne, am auzit că în lerusalim te 
aşteaptă moartea. Ce să mai mergem în 
Ierusalim? Nu mai bine să rămânem 
aici? Mai bine rămânem aici!”. Uite, în 
această lumină a eternității, sărmanul, 
neştiind, ce grăia! Ori, iubiților, această 
taină a biruirii morții aici trebuie să o 
trăim! 

Sfinții toți au gustat această lumină 
divină, pentru că a făgăduit-o Mântui- 
torul prin Schimbarea la Faţă, care, 
observați, e amintită numai în Evan- 
gheliile de la Matei, Marcu şi Luca. La 
loan nu este. Dar loan fusese de faţă. 
Este mărturia şi la loan? Este, iubiților! 
Când Sfântul loan, în Evanghelia lui, la 
capitolul I, versetul 14, spune: „şi Cu- 
vântul trup S-a făcut”. Şi ce zice mai 
departe? „Şi am văzut slava Lui, slavă 
ca a Unuia Născut din Tatăl, plin de har 
şi de adevăr”. „A văzut slava Lui” şi 
Evanghelia după loan este tocmai măr- 
turia, tot de la loan, care a văzut această 
slavă şi tot pe aceasta se întemeiază. 


53 


Să reținem numai că, în Evanghelia 
după loan, unde este vorba de Înviere 
în modul cel clar, adică Învierea trăită, 
la capitolul V, versetul 24 şi următoa- 
rele, avem şi acolo aceeaşi mărturie, pe 
care o citim în slujba de pomenire pen- 
tru cei adormiţi; spune Mântuitorul: 
„Adevărat, adevărat vă spun vouă, că 
cel ce ascultă cuvintele Mele şi crede în 
Cel ce M-a trimis pe Mine, are viață 
veşnică!”. Auziţi? Are! La prezent! Nu 
va avea, nu spune că va avea, ci are! O 
ai acum, o porți în tine! „Are viață veş- 
nică şi la Judecată nu va veni, ci s-a 
mutat de la moarte la viață”. 

Sfântul Simeon Noul Teolog tâlcu- 
ieşte aceasta aşa: „Sunt două judecăţi: e 
judecata lui Dumnezeu, înaintea lui Dum- 
nezeu, dar şi judecata ta aici, tot în fața 
lui Dumnezeu, dar prin duhovnicul tău, 
în Taina Sfintei Spovedanii”. Şi dacă tu 
trăieşti ca o judecată, izgonind răul din 
tine, puroiul din tine - ca un fel de in- 
cizie să pătrundă în tine Cuvântul lui 
Dumnezeu, care despică, merge până la 
despărțitura dintre duh şi suflet, după 
cum spune Sfântul Apostol Pavel, scriind 

evreilor - atunci tu ai scos răul din tine, 
ai scos moartea din tine, atunci tu simți 
din adânc viața, pentru că viaţa, harul lui 
Dumnezeu, dătător de viaţă, e în noi, el 
nu se pierde niciodată. El nu se poate 
pierde pentru că este dumnezeiesc”. Şi, 
cum spune Psalmistul, sunt puse de 
Dumnezeu în vistierii adâncurile. Adân- 
cul din noi este în visteria lui Dumne- 
zeu, de nedistrus, având deci viață şi la 
Judecată nemaivenind. 

Dacă tu-ți mărturiseşti păcatul, atunci 
tu treci de aici, treci în lumină. Tot Sfân- 
tul Simeon Noul Teolog spune: „Atunci 
tu dobândeşti de aici lumina şi mergi în 
această lumină a veacului viitor, a celei 
de-a opta zi a Învierii”. Dacă tu cu ade- 
vărat vei trăi şi celălalt cuvânt al Mân- 
tuitorului, atunci vei cunoaşte Învierea, 
după cum spune Mântuitorul: „Adevă- 
rat, adevărat vă spun vouă că vine vre- 
mea, şi acum este, când morții vor auzi 
glasul Fiului lui Dumnezeu, şi care vor 
auzi vor învia”. 

De care morți este vorba? De cei din 
cimitir? Nu, nicidecum! De cei din ci- 
mitir vine vorba mai târziu, când Mân- 
tuitorul a rostit cuvintele: „Că vine 

vremea când toți cei din morminte vor 
auzi glasul Meu, şi vor ieşi cei ce au 
făcut cele bune spre învierea vieții, şi 
cei ce au făcut cele rele spre învierea 
judecății”. 

Deci, acum, când morţii vor auzi 
glasul Fiului lui Dumnezeu, dacă eu 
aud cuvântul şi-l primesc cu simțurile 
mele, dar nu numai cele fireşti, ci şi cele 
duhovnicesti - „auzului meu vei da 
bucurie şi veselie”, zice Psalmistul - 
atunci mă pătrund cu simțurile mele 
duhovniceşti de bucuria Invierii, căci 
aşa cum sunt simţurile, fireşti (ochi fi- 
reşti, auz firesc), sunt şi simțuri duhov- 
niceşti. Nu zicem noi în rugăciunea 
dimineții: „Luminează-mi ochii gându- 
lui, deschide-mi gura, să învăţ cuvin- 
tele Tale, să învăţ poruncile Tale, să fac 
voia Ta în toate acestea, iar aici să aud 
cuvântul lui Dumnezeu”? 

„Atunci, care vor auzi, vor învia”. 
Noi trebuie să dobândim arvuna Învi- 
erii aici şi acum, iubiților, şi Sfinţii au 
dat această mărturie! Observaţi un fapt: 
toate cuvintele Învierii şi toate cuvin- 
tele din rugăciuni sunt la prezent; toate, 
începând cu „Tatăl nostru”. „Astăzi” este 

numele timpului lui Dumnezeu, numele 
eternității. Numele timpului nostru este 
„ieri, azi, mâine”. Numele diavolului este 
„mâine”, să amâne mereu pe mâine. 
Deci „astăzi” este numele timpului veş- 
niciei. De aceea a spus Mântuitorul tâl- 
harului răstignit pe cruce: „Astăzi vei fi 
cu Mine în rai”, iar în Psalmul 2 cu 
adevărat se arată timpul veşniciei: „Zis-a 
Domnul Domnului meu: Fiul Meu eşti 
Tu, Eu astăzi Te-am născut” - astăzi, 
adică din veşnicie. Repet: cuvântul „astăzi” 
este numele timpului veşniciei. Lui Zaheu 
i-a spus Mântuitorul: „Astăzi s-a făcut 
mântuire casei acesteia!”. 

lubiților, acest „astăzi” să-l trăim, 
pentru că timpul pascal, timpul celei 
de-a opta zi, a început odată cu Învie- 
rea Mântuitorului. „Hristos a înviat din 
morți, cu moartea pe moarte călcând, şi 
celor din morminte viață dăruindu-le”! 
Poate cel mai puternic mesaj din Cano- 
nul pascal al Sfântului loan Damaschin 
este acesta: „prăznuim omorârea morții, 
sfărâmarea iadului şi începutul unei alte 
vieți veşnice”. 

Paştele, Invierea, a început cu „Cel 
Dintâi Născut din morți”. Paştele îl trăim 

cu Hristos, dar pentru noi, căci ceea ce 
este uimitor şi minune în Hristos nu este 
Învierea, ci moartea, faptul că a murit 
Hristos pentru noi, pentru că Hristos, 
ca Fiu al lui Dumnezeu, are veşnicia în 
EI. Ca om fără de păcat, nu era moartea 
în EI şi, totuşi, EI, pentru noi, a murit. 
Deci marea minune a lui Hristos e moar- 
tea, că a murit ca să omoare moartea! 
Pentru noi minunea mare este cea a 
Învierii. Pentru noi, cei muritori. Şi pentru 
noi, deci, a înviat Hristos, a înviat şi 
pentru firea omenească luată, dar mai 
ales pentru noi a înviat Hristos, ca să 
omoare moartea noastră. Şi Sfinţii aşa 
au trăit. Toţi Sfinții mărturisesc această 
vedere a luminii dumnezeiesti. Vi l-am 
citat pe Sfântul Grigorie Palama. Aţi 
văzut cum distinge el între cele trei 
lumini. Simţirea lui Dumnezeu, vederea 
lui Dumnezeu, aici, încă de aici, încă de 
acum, o mărturisesc Părinții Răsăriteni, 
mai ales Sfântul Vasile cel Mare, Gri- 
gore Teologul, Grigore de Nyssa, Dio- 
nisie Areopagitul, Maxim Mărturisitorul, 
loan Damaschin, Simeon Noul Teolog, 
Nichita Stithatul, Grigorie Sinaitul, Gri- 
gorie Palama, Calist şi Ignatie, precum 

şi atâția alți Sfinți Părinţi ai Filocaliei, 
care toți mărturisesc arvuna Invierii încă 
de aici. 

Ce frumos, bunăoară, mărturisesc 
Sfântul Grigorie şi Sfântul Macarie Egip- 
teanul, în Omiliile lor, că „sufletul, când 
este înălțat la această lumină, se vede 
față-n față cu Hristos şi privind, con- 
templând în lumină fața lui Hristos, simte 
cum Hristos zugrăveşte pe faţa lui chi- 
pul, chipul nemuritor”! Cum zicea Pă- 
rintele Stăniloae: „chipul lui Dumnezeu 
pe fața lui” sau Sfântul Grigorie de 
Nyssa: „Deodată simt prezenţa lui Dum- 
nezeu; deodată simțind veşnicia, simt 
că mă inundă în făptura mea muritoare 
veşnicia şi simt ceva veşnic în mine, 
ceva nemuritor în mine, şi simt dumne- 
zeiescul dor pentru Hristos, şi simt pre- 
zența Lui în mine, neîncetata Lui pre- 
zență”. 

lar Sfântul Simeon Noul Teolog 
continuă: „O, Doamne! O, Lumină a zilei 
celei neapuse! O, Soare care nu mai ştii 
amurg!”. Era tânăr şi, în curăția lui, acest 
sfânt spune că în chilia în care se afla 
deodată a țâşnit şi a inundat făptura lui 
lumina dumnezeiască, a transformat-o 

într-un potop de raze fulguitoare şi chilia 
întreagă era în lumină şi a auzit un glas: 
„Aşa au vorbit drepții la Înviere!”, dar 
el şi-a zis: „Oare mă voi mai întoarce în 
starea în care am fost mai înainte?”, şi 
cum a venit aici, cum s-a întors şi iar a 
suspinat: „O, Lumină Sfântă, nu mă 
părăsi!”. 

Sau Sfântul Grigore Teologul, acest 
mare „cântăreţ”, psalmod al Treimii, în 
ultima vreme a vieţii lui, aşa se ruga: 
„Doamne, fă-mă vrednic să fiu la locul 
Treimii, acolo unde este Sfânta Treime: 
Tatăl, Fiul şi Duhul Sfânt!”. 

Şi un ultim cuvânt, referitor la ceea 
ce mărturisesc Părinţii despre această 
prezență, cercetare a luminii divine. Pa- 
triarhul Calist, printre altele, spune: 
„Harul nu e din fire şi, al doilea, nu e 
produs de noi. Noi ne deschidem, îl 
dorim, dar nu noi îl decidem. Aceste 
două condiţii trebuie avute în vedere. 
El te cercetează, dar nu-i din lumea 
aceasta; ca la Rusalii, la ziua Cincize- 
cimii, când a venit „deodată, din cer şi 
fără veste, şi s-a făcut ca un vuiet de 
vânt ce vine repede, şi ca nişte lumini, 
ca nişte limbi de foc”. 

Harul nu e din fire, adică, exact cum 
spun şi Părinții, e fără veste, adică nu-i 
decis de noi, ci de libertatea lui Dumne- 
zeu, de libertatea creatoare. Căci Dum- 
nezeu lucrează permanent, ca în Ziua 
cea dintâi. Harul: aici e taina Lui! Simțţi 
în el puterea creatoare a lui Dumnezeu, 
creatoare din nimic! 

Cei care au experiența harului ne 
spun că temeiul cu care trebuie să înce- 
pem este păzirea poruncilor lui Dum- 
nezeu, a poruncilor din Vechiul Testa- 
ment (sărbătorind însă Duminica, pentru 
că e ziua Învierii, şi nu sâmbăta sau Sa- 
batul), poruncile Noului Testament, feri- 
cirile şi să împlinim virtuțile cele teolo- 
gice: credinţa, nădejdea şi dragostea. 

Deci toate aceste porunci şi virtuți 
să simți că le trăieşti numai, iar ele, ca o 
vatră de foc, topesc patimile şi demonii. 
Zic Părinţii că aceste virtuţi „spală, din 
adânc spală; parcă țâşneşte din adâncul 
sufletului această apă a harului pe fața 
crăpată a sufletului şi ca un isop curăță 
şi sufletul, şi trupul, şi lacrimile. Despre 
aceasta spunea profetul: „Roua cea de 
la Tine vindecătoare este” (Isaia 26). 

„Roua Ta este rouă de lumină, în care 
vezi tainele credinţei: taina Sfintei Treimi, 
taina Întrupării, taina Creației lumii, 
taina Mântuirii. Toate aceste mărturii ale 
dumnezeieştii Scripturi le vezi aievea, 
cu ochii duhului, ca pentru tine împli- 
nite, şi în care făptura ta înviază, şi, 
odată cu lacrimile, mereu țin conştiinţa 
căinței vie (care înseamnă metanoia, 
schimbare - nu simplă părere de rău, ci 
schimbare; iar schimbarea, cum era în 
Vechiul Testament: „Întoarceți-vă către 
Mine şi Eu Mă voi întoarce către voi. 
Întorceţi-vă cu fața către Dumnezeu!” e 
taină). Să fii cu fața către Dumnezeu în 
orice gândeşti, în orice faci! Mereu să te 
simți în fața lui Dumnezeu, pentru că în 
fața Lui apare căința, mereu în lacrimi 
care izvorăsc, căci lacrimile, cum spune 
Sfântul Grigorie de Nyssa: „sunt ca şi 
sângele din rănile sufletului”. Lacrimile, 
când sufletul e rănit, încep să curgă, țin 
sufletul în această stare de căință neîn- 
cetată, şi, după cum spune Sfântul loan 
Gură de Aur: „lacrimile sunt în stare să 
stingă şi focurile iadului”. 

Noi, ortodocşii, nu concepem Crucea 
fără Înviere, nu concepem Învierea fără 

Cruce. Noi de aceea cinstim Sfânta Cruce, 
pentru că prin Cruce am dobândit În- 
vierea. A rămâne numai cu ochii la Cruce 
înseamnă, propriu-zis, să rămânem cu 
ochii la moarte. Avem un cult al morții. 
Ori Crucea este de o unitate de nedes- 
făcut cu Învierea. Nu simplu, pentru că 
aşa credem noi, ortodocşii, ci pentru că 
acesta este adevărul fundamental. 

Isihaştii Îl doresc pe lisus şi se roagă 
Lui, spunând: „Doamne lisuse Hristoase, 
Fiul lui Dumnezeu, miluieşte-mă pe mine, 
păcătosul!” şi, asemenea luminii Tabo- 
rului, ei primesc lumina iubirii lui Hris- 
tos, şi creşte atunci în om această iubire 
pentru Hristos, şi simte că Hristos este 
viața lui. Ei îl simt pe Hristos - cum 
spunea Sfântul Apostol Pavel: „Hristos 
este viața mea” - şi în această simțire a 
lui Hristos simt şi Crucea, deci răstigni- 
rea păcatului, a răului. Acesta este sen- 
sul al doilea al Crucii: de biruire a morții 
şi de celebrare a Invierii. 

Simţi că porți în tine ceva din veş- 
nicia lui Dumnezeu, din lumina cea ne- 
creată, din lumina cea neînserată, căci 
ochii tăi privesc spre poarta deschisă a 
cerului şi nu eşti un rupt de lume, ci, 


63 


dimpotrivă, eşti în lume un punct de lu- 
mină, un punct al sănătății depline, al biru- 
irii oricărui rău şi al iubirii de semeni. 

Închei cu această imagine a lui Avva 
Dorotei: închipuiți-vă un cerc imens, 
fără margini, avându-L în centru pe 
Dumnezeu, Lumina cea în trei strălu- 
ciri: Tatăl, Fiul şi Sfântul Duh, iar de 
acolo miliarde de raze se desfăşoară, cum 
spune Eminescu, „călătorind pe raza lui”, 
raza lui de lumină şi iubire divină. Cu 
cât eşti mai aproape de soare, de centru, 
eşti mai aproape şi de semenii tăi, iar cu 
cât eşti mai departe de Soarele Învierii - 
Hristos, Soarele Dreptăţii, eşti mai de- 
parte şi de semenii tăi. 

lubiților, aşa să ne simțim în această 
privire a Soarelui Dreptaţii şi a con- 
ştiinţei că arvuna Invierii a început în 
momentul pascal cu Hristos, şi că noi 
toți am intrat începători în ziua a opta a 
Invierii, că toți prăznuim cu adevărat 
omorârea morții, a oricărui rău din lume, 
sfărâmarea iadului, deci a întunericului, 
şi începutul unei alte vieți veşnice. 

Să trăim Paştele aşa cum ne-a po- 
runcit Mântuitorul: „Cel ce aude cuvin- 
tele Mele şi crede în Cel ce M-a trimis 

pe Mine are viață veşnică” şi „Vine vre- 
mea, şi acum este, când morții vor auzi 
cuvintele Mele, şi care vor auzi, vor 
învia”! Noi toți am auzit acest cuvânt, 
l-am primit şi suntem ca nişte înviați. 
Inceputul Invierii îl purtăm în noi când 
ne rugăm, pentru că noi citim cuvântul 
lui Hristos, Care spune: „Cuvintele Mele 
sunt duh şi sunt viață”, cuvinte ale vieții 
veşnice. Aşadar, când ne vom împăr- 
tăşi acum, să simțim că ne-am împărtă- 
şit cu Trupul vieții veşnice, cu Cuvân- 
tul vieții veşnice, cu viața de veci, cu 
Invierea. Amin. 


Intrebări şi răspunsuri 


Din moment ce iertarea păcatelor se face 
prin Sfânta Taină a Spovedaniei, de ce se 
spune că şi prin laina Sfântului Maslu se 
iartă păcatele? Sau această Sfântă Taină com- 
pletează Sfântă Taină a Spovedaniei, dându-se 
iertare păcatelor mici, ce nu pot fi acoperite 
de aceasta din urmă? 

Taina Spovedaniei este socotită un 
fel de prelungire a Botezului, săvârşită 
adânc, cu conştiinţa responsabilă şi prin 

harul lui Dumnezeu, căci harul, pro- 
priu-zis, produce vindecarea. lar Taina 
Sfântului Maslu are în vedere, deopo- 
trivă, vindecarea şi sufletească, şi tru- 
pească, şi când această Taină se săvâr- 
şeşte mai ales înainte de moarte, bene- 
ficiul ei este tocmai aceasta: că pleci 
dincolo într-o stare de iertare, iar ier- 
tarea, în sens biblic, înseamnă vindecare. 

După Sfânta Scriptură, după Sfinţii 
Părinţi din Pateric, când eşti în ceartă 
cu cineva şi-l duşmăneşti, rugăciunea 
nu este primită. Să ştiţi, cum spun Pă- 
rinții, că dacă eşti într-o supărare de 
genul acesta, că-l urăşti pe cineva şi nu-l 
poți ierta, rugăciunea ta nu este primită 
înaintea lui Dumnezeu. De aceea să fie 
atent fiecare când se roagă, să se împace 
cu semenii lui. 

Deci iertarea, în înțelesul biblic, în- 
seamnă vindecare. Ca dovadă sunt spu- 
sele Mântuitorului, când l-au adus pe 
paralitic la EI: „Fiule, iertate-ţi sunt pă- 
catele!”, şi când fariseii murmurau: 
„Numai Dumnezeu poate să ierte păca- 
tele”, Mântuitorul le-a răspuns: „Ce este 
mai lesne a zice: iertate-ți sunt păcatele 
sau a-l vindeca? Dar ca să ştiţi că putere 

are Fiul Omului de a ierta păcatele, a 
poruncit: la-Ţi patul tău şi umblă!”. Şi a 
umblat şi şi-a luat patul în spate, deci s-a 
vindecat, pentru că - repet! - în sensul 
duhovnicesc al Sfintei Scripturi iertarea 
înseamnă vindecare. Nu poate să se 
vindece cineva numai ca un act graţial - 
acela nu e cuvânt biblic. Că mulți spun: 
„Da, nu mai greşesc! Am făcut atâtea, 
i-am vândut pe semenii mei, i-am dat 
pe mâna nu ştiu cui, dar gata, m-am 
vindecat!”, dar dacă ei continuă să facă 
rele, aceasta nu-i iertare, nu-i vindecare. 


Ce rost au rugăciunile făcute de preoți 
sau arhiereu pentru iertarea păcatelor? Nu 
există posibilitatea ca unii să facă greşeala 
să creadă că nu mai au nevoie de spovedit, 
dacă li s-au citit aceste rugăciuni? 

În mod obişnuit, aceste rugăciuni 
sunt pentru anumite dezlegări de bles- 
teme, şi la ele creştinul poate participa, 
dar iarăşi trebuie să amintesc: fără par- 
ticiparea ta, fie la o rugăciune de dezle- 
gare, fie la Spovedanie (cu atât mai mult), 
nu primeşti nimic. 

Fără participarea ta, acestea nu pot 
avea efectul dorit. Sfântul Antonie cel 

Mare, unuia care spunea: „Roagă-te pen- 
tru mine!” i-a răspuns: „Nici Dumnezeu 
şi nici eu nu vom lucra nimic, dacă tu 
î ii aa 
însuți nu te rogi şi nu participi . 


După moarte şi Judecată, sufletul se află 
în ascensiune către Dumnezeu sau se află 
într-un loc bine stabilit, fix? 

Fix nu există. Ca dovadă, Parabola 
cu bogatul nemilostiv şi săracul Lazăr. 
Cel care se afla, în remuşcările lui, ar- 
zând, nu stătea fix, nici pomeneală, ba 
îl şi vedea pe Lazăr şi se ruga: „Părinte 
Avraame, trimite-l pe Lazăr să-şi în- 
moaie degetul în apă...!”, iar Avraam îi 
răspunde că între ei, între Lazăr şi bo- 
gatul nemilostiv, este o prăpastie de ne- 
trecut, pe care a creat-o omul prin păcat. 

Mi-aduc aminte că undeva, prin munții 
Neamţului, era un cioban, moş Neculai, 
care păzea oile satului, le strângea în 
stâna sa în fiecare vară şi, când făcea 
contractul la primărie, prevedea, pe 
lângă bani, şi două mieluşele. El strân- 
gea oile satului şi le punea acolo făină 
de păpuşoi, de grâu, şi avea acolo şi 
doua mieluşele, şi totdeauna cele două 
mieluşele, care erau puse în contract, 

toamna le dădea de pomană. Când Moş 
Neculai a îmbătrânit, un nepot a fost 
pus de alții să spună care era taina celor 
două mieluşele, pe care moşul le punea 
în contract şi toamna le dădea de pomană. 

Şi a spus acesta că tatăl moşului era 
argat la un boier, un boier zgârcit, tare 
zgârcit, care, totuşi, şi-a făcut o dată 
milă de argatul său şi, când s-a însurat, 
i-a dat şi lui o mieluşea ca dar de nuntă. 
„Şi boierul a murit, dar tata l-a visat - 
spunea moş Neculai ciobanul -, a visat 
că boierul ardea în chinurile iadului, în 
foc, dar mieluşeaua pe care o dăduse ca 
dar de nuntă se ducea la un iezer, undeva 
departe, intra în iezer şi-şi umplea lâna 
cu picături de apa şi, întorcându-se la 
boier, se scutura asupră-i şi-l răcorea. Şi 
după ce-l răcorea, iar se ducea la iezer 
şi iar se încărca, răcorindu-l aşa mereu. 
Dacă boierul ar fi dat două mieluşele, 
acestea ar fi făcut cu schimbul. Cealaltă 
se ducea să se încarce de apă, iar alta îl 
răcorea”. De aceea moş Neculai avea 
grijă să dea aceste două mieluşele de 
pomană. 

Toţi Sfinţii Părinți spun că Dumne- 
zeu lucrează neîncetat, în veci, însă numai 

noi nu mai avem timp de pocăință după 
moarte, pentru că nu mai putem să facem 
fapte bune. De aceea spune Sfântul Si- 
meon Noul Teolog; „Aici şi acum trebuie 
să dobândim lumina! Aici ne putem 
pocăi, aici putem omori răul, nu dincolo!”. 
Dincolo este creşterea neîncetată în lu- 
mina cea fără de ani a veşniciei. 


Cum poate fi alungată descurajarea bă- 
trâneții la oamenii care au o credinţă slabă? 

Aici e totul. Dacă măcar la bătrânețe 
nu-ți găseşti timp de rugăciune... Atunci 
e mai uşor, nu-i lucru greu, mai ales că 
la bătrânețe te-au mai lăsat păcatele 
niţel. Mai vine şi o suferință, după cum 
zice Sfântul Apostol Petru, că „cel ce 
suferă în trup s-a izbăvit de păcat”, şi, 
atunci, cum să nu ai puțină rugăciune? 
Şi citirea cuvintelor dumnezeieşti în ziua 
de astăzi, când avem o aşa de bogată, să 
zicem, literatură duhovnicească, expe- 
riențe ale Sfinţilor, este extrem de folo- 
sitoare. Hrăneşte-te cu ele, mângâie-te 
cu ele şi alungi astfel teama morții! O 
alungi! 

De aceea a zis Mântuitorul: „Sunt 
unii care nu vor gusta moartea până nu 

vor vedea Împărăția lui Dumnezeu”. 
Împărăția lui Dumnezeu alungă frica 
de moarte. Moartea în suflet - aceea este 
tragică, nu cea în trup. Pe aceea n-o mai 
simți. Aceea din suflet trebuie biruită, 
adică moartea păcatului. Asta trebuie 
să facă omul! Să se roage! Măcar atât. 
Să citească în Scripturi că, aşa cum tru- 
pul moare fără hrană, şi sufletul poate 
să moară. Pâinea sufletului este dum- 
nezeiasca Scriptură. 

Cineva mi s-a plâns odată că i s-a 
furat celularul din buzunar. A intrat 
într-un magazin, s-a uitat încoace, încolo, 
şi cineva i l-a luat. Plânsul lui era că 
avea în celular, înregistrate, numere de 
telefon multe, câteva zeci de numere. 
Eu m-am uitat la el cu oarecare mirare. 
Mai bănuiesc ceva, dar nu sunt chiar 
aşa de priceput în cele tehnice şi mi-am 
zis: „Vai de mine! Dacă mâna asta de 
metal are înregistrate atâtea cifre, atâtea 
numere, capul acesta al meu câte ar fi 
trebuit el să înregistreze, dar nu a făcut-o!”. 
De mic trebuia reținută toata înforma- 
ţia aceasta a Sfintei Scripturi, toata re- 
velația noastră. Computerul primeşte in- 
formaţia pe care o dai, o păstrează în 

memorie. Ce e revelația, fraților? Ce e 
Sfânta Scriptură? Nu e informația noas- 
tră? N-am simţit noi Împărăția lui Dum- 
nezeu încă de aici? Aşa cum aparatul 
acela, telefonul acela, poartă în el atâta 
informație, dacă eu port cuvintele vieții 
veşnice în mine, nu plec cu viața veş- 
nică de aici? Atât de limpede! Realita- 
tea cea mai clară, cea mai adâncă! 

Asta trebuie să facem: să ne um- 
plem de informaţie divină, de informa- 
ţia vieții veşnice şi nu vom mai avea 
teamă de moarte. Îţi găseşti viața veş- 
nică în tine. E atât de adevărat lucrul 
aceasta! 


Strigătul mut al pruncului din pânte- 
cele mamei, înainte de a fi omorât, poate fi 
considerat al unui mucenic? 

Da. Nu ştiu dacă aţi citit mărturia 
aceea, a unei femei din părțile Vasluiului. 
lubiţilor, o femeie săracă, treizeci şi ceva 
de ani. N-o lua nimeni. Cine să ia o 
sărăntoacă? Şi într-o toamnă s-a dus la 
cules de vie prin părțile Huşilor. Acolo 
s-a întâlnit şi ea cu un muncitor tot 
sărac ca şi ea şi au conviețuit aşa, tainic, 
fără lege. După două luni s-a încheiat 

munca lor acolo, iar el i-a spus: „Eu 
sunt sărac şi de aceea plec. Să nu mă 
mai cauţi, să nu mai ştii de mine!”. Ea, 
sărmana, a rămas gravidă şi îşi zicea: 
„Cu ce să cresc copilul? Eu adesea mănânc 
la două, trei zile. Lui de unde să-i mai 
dau?”. Şi aranjează cu o bătrână din sat 
şi ia nişte leacuri, otrăvuri. Într-o seară 
simte dureri, pierderi de sânge, şi în 
spatele casei naşte, sărmana femeie. 
Avortează copilaşul la patru luni. După 
câtva timp încep coşmarurile, durerile, 
chinurile, şi la un moment dat i se în- 
fățişează în vis un copil, aşa cum e la 
Botez, dezbrăcat, iar ea în fața copilului 
cu un sicriu. Înspăimântată de acest vis 
merge la un călugăr (probabil în nordul 
Moldovei - spune acolo - pe la Putna). 
Părintele călugăr a spovedit-o, s-a rugat 
îndelung; şi a pus-o să-i dea nume copi- 
lului - Anton. După rugăciunea bătrâ- 
nului, după Mărturisire mai ales, şi 
după rugămintea ca acest copil să fie 
pomenit la Liturghie - nu botezat, că nu 
mai poate fi de-acum botezat, pentru că 
Biserica nu botează morți, ci pot doar fi 
pomeniți la Sfânta Liturghie - îi puse 
un nume şi s-a liniştit femeia. N-a mai 

avut acel vis. A apărut în ziar aceasta. 
Eu mi-am păstrat ziarul ca document. 

Noi am publicat o carte - Vindecarea 
arborelui genealogic - o carte scrisă de un 
medic psihiatru englez, doctor Kenneth, 
om credincios, cel care analizează avor- 
turile şi în efectele lor grave, colaterale, 
adică în frați, surori şi alte rudenii. 
Sâmbăta, când facem parastase, aceste 
mame, după ce s-au spovedit şi au fă- 
găduit că nu mai săvârşesc acest păcat, 
să dea pomelnice la Liturghie: „loana se 
roagă pentru pruncii lepădați, pierduţi” 
- de exemplu - şi, totodată, să adauge: 
„Pruncilor, iertați-mă că nu v-am dorit, 
că v-am lepădat!”. 

Cred că e benefic şi pentru sufletele 
lor, că sufletele lor sunt vii; odată cu 
zămislirea e o nouă ființă pe lume şi nu 
numai pentru noi, creştinii, ci şi în 
dreptul roman, cel de dinainte de Hris- 
tos, care avea în canoanele juridice drep- 
tul pruncului nenăscut. lar eu, la Spo- 
vedanie, mereu spun tuturor tinerelor 
căsătorite: „Roagă-te lui Dumnezeu şi 
luptă-te să nu pătrundă nimeni cu cuți- 
tul în trupul dumitale! Fereşte-te de 

aceasta!”. Este o crimă, iubiților! Şi ar 
zice cineva: „Bine, dar cum putem lupta?”. 
Vedeţi, a scăzut în noi conştiinţa dem- 
nității umane, a vocației umane. Omul 
nu e simplu animal, adică să trăiască 
dominat numai de cele două instincte: 
al conservării insului prin hrană şi al 
conservării speciei prin reproducere. 
Aceasta este condiția vieții biologice a 
animalului. 

Omul, prin suflarea divină de viață 
în el, e chemat la patru activități speci- 
fice lui: contemplarea religioasă (morală), 
distincția între bine şi rău, arta şi ştiinţa. 
Acestea îl califică, îl încununează pe om 
în vocaţia sa, specific umană, şi atunci 
energiile pe care omul le poartă în el, cu 
care este înzestrat omul, aceste energii 
trebuiesc transfigurate, convertite în va- 
lori religioase, morale, artistice, ştiinți- 
fice, şi, când are omul un ideal mai înalt, 
le biruie. 

Noi ştim cât de influentă este în ziua 
de astăzi acea latură a psihanalizei, la- 
tura aceea susținută de Sigmund Freud, 
după care principiul psihologic princi- 
pal în om e plăcerea. Alfred Adler, pe 

latura cealaltă, consideră drept caracte- 
ristică principală a omului voința de 
putere. După Freud, erotismul; după 
celălalt, violența. Şi filmele noastre, multe 
dintre ele, îndeosebi acestea două le 
cultivă, ba, mai mult, au curajul să spună 
că dacă nu-ţi satisfaci plăcerea, îndeo- 
sebi sexuală şi senzuală, sau voința de 
putere, te îmbolnăveşti, deoarece aceste 
dorințe refulate provoacă nevroze, psi- 
hoze, psihopatii. Şi de aproape 150 de 
ani noi trăim sub impactul acestor prin- 
cipii postulate. Lor le-a venit însă răs- 
puns, şi vom publica în privința aceasta 
un studiu, un răspuns, de la un alt psi- 
hanalist, Victor Frankl, care a trăit după 
Freud (1856 -1939) şi Adler (1870-1937). 
Frankl trăieşte între 1905 şi 1997. Eu am 
avut o corespondenţă cu el. 

Frank le răspunde acestora: „Nu frus- 
trările sexuale, nu complexele de infe- 
rioritate îl nevrozează pe om, nu această 
nesatisfacere a plăcerii, ci vidul spiri- 
tual, lipsa de sens a existenţei. Şi auziți 
cuvinte ca la Evanghelie: „Ceea ce-l ca- 
racterizează în mod esenţial pe om este 
depăşirea de sine, transcenderea de sine”! 

Apoi tot el continuă: „Omul, în adâncul 
lui, caută ceva care este altceva decât el 
însuşi, şi caută pe cineva care să-l poată 
iubi”. 

„Omul se poate - tot de la el citire - 
împlini pe sine, în măsura în care se 
uită pe sine, deci se leapădă de sine şi 
se realizează pe un alt plan de existență”. 
Deci caută ceea ce este altceva. Ce este 
acest altceva decât ceea ce eşti tu? Tocmai 
acea lumină necreată, iubiților, adică 
Dumnezeirea şi sensul existenței, Care 
este Dumnezeu, şi caută pe cineva care-l 
poate iubi! Ori persoana, Mirele pe care-L 
poți iubi, este Hristos. 

Călugărițele, călugării, isihaştii, oa- 
menii Rugăciunii lui lisus, aici îşi des- 
coperă dăruirea trupului: nu anularea 
lui, nu privarea trupului de energiile 
lui, ci transfigurarea plăcerii în bucuria 
harului şi transfigurarea violenţei în lupta 
împotriva răului. Deci aceste trăsături 
ale firii se transfigurează. 

Parcă-mi vine să spun că tineretul 
creştin ar trebui să înțeleagă acest eroism 
al harului, având temeiul, deodată, atât 
al Sfintei Scripturi, cât şi al ştiinţei, cum 

mărturiseşte acest mare savant, Victor 
Frank. 

Vidul spiritual, adică lipsa lui Dum- 
nezeu, lipsa de sens a existenţei, lipsa 
harului dumnezeiesc - aceasta este su- 
ferința şi noi putem s-o biruim prin 
Hristos, prin aceste transfigurări de care 
am vorbit mai înainte, şi aşa putem să 
ieşim din coşmarul acesta al erotismu- 
lui şi al violenţei care ne agresează. Noi 
aşa vedem problema şi credem că acesta 
este adevărul cel mai adânc al vieţii 
omului. 

Să aveţi cu toții, iubiților, „bucurie 
divină şi inima în lumină”! 


78 


Redactor: Ovidiu George Clapa 
Corector: Sebastian Schipor 
Tehnoredactor. Alina Andrei 

Culegere computerizată: Dana Chivulescu 
Design: Gabriela Radu 
DTP: Leonard Lunguleac 


Bun de tipar: 2013. Apărut: 2013 
Editura Doxologia, Cuza-Vodă 51, 700038, IAȘI 
Tel.: (0232)216693; (0232)218324; Fax: (0232)2 16694 
http://xww.doxologia.ro, 
E-mail: editura(Adoxologia.ro 


